Guna Tisu Basah Untuk Cuci Najis Bayi, Boleh Atau Tidak? Ini Penjelasan Ustaz

Bila dah berjalan jauh dengan anak kecil, salah satu cara yang paling mudah untuk mencuci najis mereka adalah dengan menggunakan wipes atau tuala basah. Namun, di luar pengetahuan kita pernahkah kita terfikir bahawa boleh atau tidak dan apakah hukum untuk menyucikan najis bagi ini? Ini penerangannya yang ibubapa perlu tahu.
HUKUM GUNA TISU BASAH (BABY WIPES)
Ustaz..mohon bagi penerangan tentang mengelap kotoran dengan wet tissue boleh tak? Sebab ramai kaum ibu yang guna sewaktu tukar pampers bayi…terutama sewaktu musafir.Terima kasih banyak-banyak ustaz.

JAWAPAN:
1) Mengelap kotoran yang dalam kategori najis dengan tisu basah(baby wipes) mesti dielakkan ia tidak menepati syarat-syarat penyucian sesuatu dari najis.
2) Najis bayi (selain mukhaffafah) termasuk dalam kategori najis mutawassitah yang mana syarat pembersihannya mestilah menghilang ain(objek) dan seluruh kesan-kesannya iaitu bau warna dan rasa.

3) Syarat penyucian najis mutawassitah jika melibatkan air yang sedikit mestilah air itu bersifat mendatang(curah) kepada najis tidak kira dari arah mana sekalipun. Ini bermakna benda yang bernajis tidak boleh direndam ke dalam air yang sedikit, maka proses penyucian tidak sah. Perkara ini disebut di dalam kitab-kitab fiqh antaranya “Taqrirat Sadidah”:
أن يكون الماء واردا غير مورد، أي يرد الماء على النجاسة لا العكس.
Maksudnya: “Air itu hendaklah mendatangi bukan ia didatangi, iaitu air mendatangi ke atas najis bukan sebaliknya”.
4) Syarat lain yang mesti dipenuhi untuk menyucikan sesuatu benda dari najis mutawassitah adalah air itu mestilah bersifat mengalir sepertimana disebut di dalam kitab ‘al-Yaqut al-Nafis:
بجري الماء على ما تنجس بها
Maksudnya: “Dengan mengalirnya air ke atas seuatu yang ternajis dengannya(najasah)”.

5) Satu lagi syarat yang wajib dipenuhi menurut mazhab Syafi’ie adalah membersihkan sesuatu dari najis dengan air mutlak(air paip dan seumpamanya). Tidak boleh menggunakan air yang bercampur dengan bahan lain seperti sabun, clorox dan seumpamanya. Perkara ini disebut di dalam kitab “Matan Abi Syuja'”:
وطاهر غير مطهر وهو الماء المستعمل والمتغير بما خالطه من الطاهرات
Maksudnya: “Jenis air yang suci tetapi tidak menyucikan iaitu air mustakmal dan air yang berubah sifatnya dengan bercampur dengan bahan-bahan yang suci”.
6) Berbalik kepada isu baby wipes, jelas ia tidak menepati syarat-syarat di atas. Ini kerana meskipun tisu itu basah tetapi sifat air itu tidak mengalir ke atas benda yang bernajis, malah tisu itu hanya sekadar basah, iaitu jika diperah sekalipun ia tidak mengalirkan air.

7) Syarat lain yang tidak ditepati oleh baby wipes ialah air yang digunakan bukan terdiri dari air mutlak. Ini kerana basahan tisu itu terdiri dari cecair yang bercampur dengan bahan kimia dan bukannya tulus air mutlak(air paip dll).
8) Cadangan yang terbaik, boleh menggunakan baby wipes untuk membersihkan sesuatu yang bernajis seperti kemaluan bayi, tetapi setelah menggunakan ia maka mesti dibilas dengan air mutlak yang mengalir ke atas sesuatu anggota atau benda sehingga hilang kesan-kesan najis.
9) Jika proses tersebut hanya bergantung kepada baby wipes sahaja tidak diiringi dengan bilasan, maka proses penycuian tersebut dikira tidak sah dan bayi itu terus dalam keadaan menanggung najis.

10) Sebagai maklumat tambahan, maksud air mengalir adalah air yang diletakkan atas sesuatu benda atau anggota, kemudian ia mampu mengajir. Sebagai contoh air di’spray’ ke atas sesuatu benda atau anggota sehingga ia nampak mengalir di atasnya. Perkara ini ada dinyatakan oleh Imam Nawawi berkenaan maksud air yang mengalir di dalam al-Majmuk, iaitu tidak sah berwuduk dengan air salji yang beku kerana ia tidak mengalir maka hendaklah salji itu dicarikan dahulu, namun jika salji itu ditekap atas anggota yang panas lalu salji itu cair(mengalir), maka sah wuduk itu.
Fakta tambahan selepas 2 jam artikel ini dikeluarkan:
11) Dalam mazhab syafiie ada satu hukum khusus yang dinyatakan iaitu التضمح بالنجاسة iaitu meletakkan sesuatu dengan najis atau membiarkan sesuatu itu dalam keadaan bernajis hukumnya ada haram. Menurut ulama syafi’iyyah lagi sesuatu benda yang digunakan untuk dimanfaatkan oleh manusia atau mana-mana anggota badan manusia dibiarkan dalam keadaan bernajis meskipun bayi sekali pun (yang tidak solat) dan tidak disucikan maka tidak boleh dibiarkan dalam keadaan bernajis. Ini kerana ia adalah berbuatan yang menjijikkan dan jauh dari falsafah kebersihan yang dititik beratkan oleh Islam. Oleh itu, dalam keadaan yang tidak terdesak, perkara sebegini tidak sepatutnya diambil mudah.

12) Namun tidak dinafikan perkara seperti urusan bayi tidak lari dari keperluan mendesak seperti musafir, jalan jauh dan sakit, jika ia dalam keadaan terdesak sebegini maka ia dibolehkan (baby wipes) dan tidak termasuk hukum haram sepertimana yang dinyatakan oleh Imam Syubramallisi di dalam hasyiahnya(karangan). Jadi masalah penyucian anggota bayi bukan hanya kaitan bayi itu wajib solat atau tidak tetapi atas alasan-alasan yang disebut di atas.
Wallahu A’lam. Abu Ruqayyah Ba ‘Alawi
Sumber : Syed Shahridzan


Guna Tomato Dah Boleh Dapat Kulit Cantik Dan Gebu! Ikut 3 Cara Mudah Ini, Senang Je

Bukan sahaja sebelum raya, penjagaan wajah selepas beraya pun perlu diamalkan juga. Maklumlah, setelah seharian pergi beraya tak kira panas atau tidak, kulit kita banyak terdedah dengan udara luar. Jadi, kenalah selalu bersihkan kulit kan? Cara yang paling bagus adalah dengan menggunakan bahan semulajadi salah satunya adalah dengan menggunakan tomato. Tomato memang sudah terkenal dengan amalan penjagaan kulit sejak dari dahulu lagi dan memang terbukti, kulit anda akan kekal mulus jika selalu mengamalkannya dalam pemakanan atau sebagai rutin kecantikan. Nak tahu cara nak cantikkan kulit dengan menggunakan tomato? Boleh guna 3 cara mudah ini!
homemademasks.net

1. TOMATO & GULA
http://wikitalks.com/
– Basuh muka dengan air suam.
– Belah 2 tomato tu, so boleh guna 1 pagi, 1 malam.
– Ambil tomato tu tekap permukaan kat gula, pastu gosok dan sental muka anda.. jangan sental kuat sangat.. ikut tahap “tahan sakit” anda semua ya.. jangan sampai luka dah la..
– Biarkan 5 minit, pastu bilas dengan air.. Then keringkan dengan tuala besih tau!!

2. TOMATO YG DIBEKUKAN
www.flickr.com

– Belah 2 tomato tu, dan masukkan dalam peti ais bahagian beku.. jangan campur dengan ruangan ikan pulak tau!!!
– Keluarkan tomato yang dah beku tu, sental kat kulit muka anda, sental sampai tomato tu macam dah habis seratnya.
– Pastu bilas muka anda dengan air bersih then keringkan dengan tuala bersih.
– Buat pagi dan malam.. confirm cun!!!
3. TOMATO ASLI TANPA BAHAN LAIN
http://www.stylecraze.com/
– Pilih tomato yang agak masak, lenyek keseluruhan tomato tu.
– Sapu dan ratakan pada kulit muka anda.
– Biarkan selama 15-20 minit.
– Then bilas dengan air besih.
– Keringkan dengan tuala bersih.
*Amalkan dua kali seminggu, mesti kulit wajah anda akan sentiasa berseri-seri dan gebu macam orang Korea! Jangan lupa cuba nanti ya!
giphy.com
Sumber: Yatie Ahmad


Gunakan 10 Teknik Kuatkan Tangan Dari Pakar Ini Untuk Ajar Anak Boleh Cepat Menulis

Ibubapa mana yang tidak mahukan anak-anak mereka boleh cepat menulis kan? Namun, cara ibubapa gunakan pada zaman sekarang untuk melatih anak cepat menulis adalah dengan melakukan banyak latihan bertulis sampai lenguh tangan anak dibuatnya. Bukan itu cara yang betul untuk melatih anak supaya pandai menulis ya mak ayah. Rupanya anda boleh cuba melatih tangan anak dengan menggunakan 10 aktiviti ini sahaja. Jom kita cuba!
http://www.scholastic.com/

Nak ajar anak pandai menulis?
Bukan dengan bagi kertas dan pensel ya mak ayah. Bukan bagi worksheet banyak-banyak. Habis tu? Nak buat macam mana ya?Siapa nak tahu, sila angkat tangan. Gambar-gambar di bawah adalah aktiviti untuk menguatkan tangan dan bahu anak-anak.
Masa anak baby dulu, ada skipped merangkak tak? Mungkin sesetengah anak tiada masalah bila skip merangkak but some do have problems. Seperti tidak mempunyai otot tangan dan bahu yang kuat. Jadi anak tak nak menulis, penat menulis.

Ini hanya sebahagian aktiviti. Banyak lagi aktiviti kuatkan tangan dan bahu yang boleh meningkatkan skil menulis anak. Google banyak lagi aktiviti lain. Lepas tu rajin-rajin bagi anak berlari, melompat, memanjat, main bola – supaya otot-ototnya semua bekerja.

1. Crumpling papers

2. Punching

3. Cutting

4. Stamping

5. Tearing

6. Peeling

7. Beads dan strings

8. Lego

9. Merangkak

10. Finger painting

Hadkan penggunaan gajet 🙂
Sumber: Ashikin Hashim Early Childhood Practitioner


Baru Tahu Rupanya Ini Fungsi Gunting Siang Ikan Tu. Boleh Buka Botol!

Rasanya hampir di setiap rumah mesti ada satu gunting siang ikan ni dekat dapur kan?
Selalunya kita akan guna gunting ni untuk siang ikanlah. Selain tu, ada juga untuk potong sayur dan sebagainya.

Tapi pernah tahu tak yang ia boleh digunakan sebagai pembuka botol?
Inilah yang ditunjukkan oleh Puan Nurul Saedatul Manzili menerusi Group Masak Apa Hari Ni (MAHN) di Facebook.

Memang menarik kan?

Beliau juga berkongsikan cara untuk menggunakannya sebagai pembuka tutup botol seperti di bawah:
Salam semua ahli group. Mungkin ramai dah tau dan ada gunting ni kat rumah.
Tapi mungkin ramai masih tak tau juga, kalau pembuka botol sedia ada hilang atau memang tiada, boleh je pakai gunting siang ikan ni.

Ni bahagian yang boleh jadi pembuka botol tu.

Buat macam ni. Sungkil.

Haa… Dah dapat buka. Senang kan?

Semoga bermanfaat.
 Selamat mencuba!*Kredit dari posting asal oleh Nurul Saedatul Manzili via Masak Apa Hari Ni (MAHN). Ia telah disunting dan diterbitkan semula dengan kebenaran. Rujuk link asal di SINI.


Ibu Ayah Pesan Pada Anak, Jangan Gurau Main Tarik Kerusi, Boleh Buat Lumpuh Seumur Hidup!

Ibu bapa, pesanlah kepada anak-anak agar jangan menarik atau mengalihkan kerusi ketika seseorang hendak duduk. Gurauan ini ibarat buli di sekolah dan boleh mendatangkan mudarat besar kepada mangsa.
Menurut Dr Kamarul Ariffin Nor Sadan, sepanjang beliau berkhidmat sebgai doktor rehabilitasi, banyak kes kelumpuhan kerana gurauan menarik kerusi ini dan kebanyakan kes melibatkan kanak-kanak.

Baca juga: Tak Payah Beli Mahal-Mahal, Ini Cara DIY Sticker Anak Guna Baking Paper Je
BULI DI SEKOLAH PERLU DIELAKKAN, JANGAN GURAU MACAM NI

Apabila kerusi ditarik, mangsa akan jatuh dalam keadaan terduduk. Ini boleh menyebabkan kecederaan tulang belakang dan saraf tunjang. Ia boleh menyebabkan ketidakupayaan yang kritikal.

Kecederaan pada tukang belakang dan saraf tunjang boleh menyebabkan gejala-gejala berikut:

Kebas (hilangnya deria sentuhan)
Kelumpuhan anggota
Kehilangan kawalan kencing dan berak
Kesakitan neuropatik

Gejala di atas akan mengakibatkan pesakit tidak boleh berjalan, terpaksa memakai lampin, perlu memakai tiub kencing, bergantung pada ubat tahan sakit, dan berkemungkinan terlantar.

Gelaja-gejala ini ada kalanya bersifat sementara, tetapi ada kalanya bersifat kekal. Semakin lama gejala ini berlaku, maka kebarangkalian berlaku komplikasi serius juga meningkat.
Antara komplikasi serius yang boleh berlaku adalah:

Kekejangan (spasm)
Kekejungan (contracture)
Otot mengecil (muscle wasting)
Luka tekanan (pressure sore)

Jika kecederaan agak parah, maka rawatan yang perlu dijalankan akan memerlukan kos tinggi dan masa yang panjang. Boleh cecah ratusan ribu ringgit, dan bertahun-tahun lamanya.
Kecederaan akibat gurauan sebegini adalah sesuatu yang perlu dielakkan. Menjadi tanggungjawab ibu bapa untuk mendidik anak daripada melakukan gurauan itu.
Semoga bermanfaat.
Sumber: Facebook Dr Kamarul Ariffin Nor Sadan
Kredit gambar: Mstar


Guru Ini Kongsi 6 Soalan Ibu Bapa Perlu Tanya Bila Anak Pulang Dari Sekolah

Setiap kali ambil atau anak pulang sendiri dari sekolah, pastinya ibu bapa akan hanya bertanya soal waktu kelewatan mereka pulang sahaja kan? Sebenarnya, banyak lagi soalan yang perlu ditanya oleh ibu bapa mengenai anak-anak berkaitan dengan hal mereka di sekolah. Inilah masanya untuk anda ‘korek’ apakah aktiviti mereka sepanjang berada di sekolah.
Oleh itu, salah seorang guru ini turut berkongsikan beberapa soalan ‘cepu emas’ yang boleh ibu bapa tanya kepada anak-anak supaya anda dapat mengenali mereka dengan lebih dekat.

BILA ANAK PULANG DARI SEKOLAH, APA YANG PERLU IBUBAPA TANYA?
1. Makan apa di sekolah?

– Sangat penting untuk memantau pemakanan anak-anak agar mereka membeli makanan yang sihat. Lebih-lebih lagi, kita kena tahu mungkin anak kita tidak makan hari tu atas beberapa sebab ; bekal makanan tumpah, duit hilang atau duit kena pau.

– Atau mungkin juga anak kita meminjam duit kawan kerana duit hilang. Kena tahu dengan siapa dia pinjam, bayar semula esok hari.

– Sangat aku galakkan ibu-ibu yang gemar memasak dan membekalkan bekalan makanan untuk anak-anak mereka untuk memasak lebih. Ajar anak berkongsi dengan kawan mereka.
2. Beli apa disekolah?

– Ibubapa perlu tahu ke mana anak mereka membelanjakan wang saku. Ada murid, sampai sahaja di sekolah, terus habiskan wang saku!
– Beli macam-macam benda tidak berfaedah. Sampai waktu rehat, dia dah kelaparan dan mula meminjam/meminta duit kawan.
– Malah, ada murid berbulan tidak berbelanja di sekolah. Bukan kerana duit mereka dibelanjakan awal, sebaliknya ‘diminta’ oleh kawan mereka. Murid jenis pendiam, ibubapa pula tidak bertanya. Maka kes sebegini lambat sampai ke pengetahuan cikgu untuk tindakan lanjut. Apa kau ingat cikgu ada kuasa sakti nak tahu semua benda?
3. Belajar apa hari ini?

– Penting soalan ini agar murid ‘recall’ balik apa yang mereka belajar di sekolah. Apa yang guru ajar, kemudian ‘dipanaskan’ oleh ibubapa dirumah menjadikan pembelajaran mereka hari itu kekal diingatan. Kalau tidak, hanya menjadi memori sementara. Tanyalah!
4. Ada kerja rumah atau tidak?

– Soalan ini biasanya hampir semua ibubapa bertanya pada anak. MALANGNYA, mereka sekadar bertanya sahaja. Tidak membantu bimbing anak untuk membuat kerja rumah.
– Maaf katakan, ramai murid menipu mak ayah bahawa tiada kerja rumah diberikan dan mak ayah terus percaya tanpa periksa. PERIKSA beg anak dan setiap buku untuk pastikan semua kerja rumah mereka disiapkan dalam tempoh yang ditetapkan.
5. Tolong periksa beg anak. Tolong?

– Tolonglah. Sesekali periksa la beg anak-anak. Bekas pensil mereka, alat tulis mereka. Ada murid dari golongan berada berbulan-bulan datang sekolah tanpa alat tulis. Meminjam je kerja dia setiap hari.
– Ada yang tak bawa buku mengikut jadual. Dia main letak ikut suka dia je. Tolong la bantu dia susun jadual.
– Ada murid bawa mainan ke sekolah tanpa pengetahuan mak ayah. Malah, pernah berlaku murid bawa kucing dalam beg nak tunjuk kat kawan-kawan! Ini bukan gurauan, ini kejadian benar.
6. Barang ini milik siapa?

– Kalau perasan ada pertambahan alat tulis dan buku, soal anak siapa punya. Kembalikan semula kepada pemilik asal barang-barang itu.
– Ada murid suka ambil barang kawan dan bawa pulang. Yang minta barang kawan pun ramai juga, kawan tu terpaksa bagi kerana diugut, ‘kalau awak tak bagi pensil tu, saya tak nak kawan’.
– Ugutan ini walau nampak remeh, tapi sangat berkesan kat budak-budak. Aku tahulah, aku kan cikgu.
* Ibubapa, tanyalah anak!
Sumber: Mohd Fadhli Salleh


Guru Ini Kongsi Cara Ajar Anak ‘Bundarkan’ Nombor Guna Kaedah ‘Miskin Kaya’

Bila dah bergelar ibu atau bapa, anda perlu jadi seorang yang ‘serba tahu’. Tidak kiralah dari segi hal keibubapaan, cara untuk menyelesaikan sesuatu masalah, sehinggalah soal pendidikan anak-anak. Ini kerana, ibu bapa adalah ‘rujukan’ utama anak dalam apa saja yang mereka musykilkan. Pendek kata, anda perlu ‘bersedia’ menjawab apa jua pertanyaan daripada anak-anak.
Jangan terkejut juga, jika anda menjadi ‘guru’ di rumah. Anak akan tanya apa saja berkaitan pelajaran mereka kepada anda. Nak tak nak kenalah ‘korek’ balik ilmu masa zaman belajar dulu kan? Jadi, untuk persediaan awal, apa kata anda ketahui tentang satu ilmu matematik yang dikongsikan oleh seorang guru ini. Jadi, bila anak anda tanya, anda dah tahu macam mana nak ajar mereka.

Foto: TheAsianparent
4 Langkah Mudah Belajar Bundar Dengan Teknik Nombor Miskin Kaya
Baik, malam ni aku kongsi cara ajar anak-anak topik BUNDAR guna kaedah MISKIN KAYA. Cara ini sangat BERKESAN untuk murid tahun 2&3 serta murid tahun 1 yang sederhana dan laju.

Langkah 1

Kenalkan murid dengan NOMBOR MISKIN = 0-4 dan NOMBOR KAYA = 5-9
Langkah 2
BULATKAN kehendak soalan. Jika soalan minta Bundar kepada PULUH terdekat, BULATKAN nombor PULUH. Jika soalan minta Bundar kepada RATUS terdekat, bulat nombor RATUS.
Langkah 3
Buat DUA PILIHAN JAWAPAN
Jawapan pertama ialah NOMBOR ITU Sendiri (nombor yang dibulatkan) dan nombor selepasnya WAJIB ditukarkan menjadi ‘0’ (sifar).
Jawapan kedua MESTI LEBIH SATU (nombor yang dibulatkan) dari jawapan pertama dan nombor selepasnya tukar menjadi ‘0’ (sifar).
Contoh A :- Bundarkan no 73 kepada puluh terdekat.
Jawapan PERTAMA MESTILAH 70
dan jawapan kedua ialah 80.
Contoh B :- Bundarkan nombor 1265 kepada
ratus terdekat :-
Jawapan pertama ialah 1200
Jawapan kedua ialah 1300
Langkah 4
Lihat nombor di SEBELAH KANAN nombor yang dibulatkan.
~ Sekiranya nombor sebelah kanan itu NOMBOR MISKIN, maka jawapannya juga MISKIN.
~ Sekiranya nombor kanan itu NOMBOR KAYA, maka jawapannya mesti KAYA.

Selain guna ayat nombor Miskin nombor Kaya, boleh juga guna nombor Kecil nombor Besar.
Berdasarkan pengalaman aku mengajar selama 15 tahun, cara ini paling mudah untuk murid sederhana dan laju faham. Cara ini aku pernah kongsi pada tahun 2015 dulu, hari ni aku kongsi lagi.
Murid slow aku akan guna teknik Turun Naik Bukit atau Rumah JIRAN.
Mungkin guru-guru anak kalian ajar teknik lain. Tiada masalah. Matematik punyai 1001 cara jawab. Asalkan anak faham, gunalah cara mana pun.
Sumber: Mohd Fadli Salleh


Guru KAFA Didakwa Hempas Murid Hingga Patah Kaki Sebab Lambat Ambil Al-Quran

Seorang guru Kelas Agama dan Fardu Ain (KAFA), di sebuah sekolah di Marang, Terengganu, didakwa bertindak di luar batasan sehingga menyebabkan kaki kanan seorang murid lelaki, berusia 9 tahun, patah.
Baca juga: ‘Semoga Aqasha Sembuh’- Bayi 4 Bulan Tercampak Kini ‘Bertarung’ Di NICU Selepas Dilanggar

Guru KAFA Didakwa Hempas Murid Hingga Patah Kaki

Kejadian dipercayai berlaku 6 Julai lalu, selepas murid itu dihempas ke kerusi tempat duduknya, gara-gara lambat mengambil Al-Quran.

Menurut laporan Buletin TV3, mangksa diangkat oleh guru berkenaan sebelum dihempas di tempat duduknya dalam keadaan kesakitan. Akibat tindakan itu, mangsa menangis dan mengadu kesakitan tetapi tidak dihiraukan.

Apa yang menyedihkan adalah sehingga jam 6 petang, mangsa tidak dapat berjalan dan dia dihantar ke rumah. Ibu bapa mangsa kemudiannya membawa mangsa ke klinik swasta bagi mendapatkan rawatan. Pegawai perubatan di klinik berkenaan mengesahkan bahawa mangsa mengalami kaki patah sebelum dirujuk ke hospital.
Setelah perkara ini telah dimaklumkan ramai dan pihak sekolah, mereka tampil ke rumah mangsa dan memohon maaf supaya ibu bapa mangsa tidak membuat laporan polis. Bukan itu sahaja, pihak sekolah juga meminjamkan kerusi roda dan memberi bantuan wang sebanyak RM300.

Sumber: Buletin TV3


Guru Kongsi Detik Cemas Pengawal Keselamatan Jadi Bidan Terjun Sambut Bayi Lahir Di Sekolah

Petugas Sekolah Kebangsaan Rantau Panjang mengharungi detik cemas apabila terpaksa menjadi bidan terjun untuk membantu seorang kakitangan sekolah yang tiba-tiba sakit nak bersalin. Kejadian ini dikongsi oleh salah seorang daripada mereka iaitu Cikgu Norazura Zikir di laman Facebooknya yang teruja dan juga nervous dengan situasi begitu.
Baca juga: Bayi Lahir Dalam Pesawat, Diberi Nama Sama Dengan Kru Penerbangan

GURU KONGSI DETIK CEMAS PENGAWAL KESELAMATAN JADI BIDAN TERJUN
Jelasnya, itu merupakan pengalaman paling berharga dan tidak akan dapat dilupakan sampai bila-bila kerana jadi bidan terjun beramai-ramai untuk membantu Pembantu Pengurusan Murid (ppm) melahirkan anaknya.

Pengalaman berharga dan takkan dapat lupa sampai bila-bila hari ini buat semua warga SK Rantau Panjang. Jadi bidan terjun beramai-ramai sambut ppm saya bersalin dekat kelas prasekolah.

Tambah Cikgu Norazura lagi, mereka terpaksa meminta bantuan pengawal keselamatan wanita untuk menyambut bayi tersebut kerana terlalu lama menunggu ketibaan ambulans.
Saya punya kelam kabut tak boleh nak bincang bila ppm sis bagitahu dia rasa macam nak bersalin. Terus lari naik pejabat minta kerani call 999. Ambulans pula lambat.

Ppm saya dah jerit-jerit tak tahan sakit dan lepas tu air ketuban pula dah pecah. Memang tak boleh tunggu dah ni. Dia kata baby nak keluar sangat dah. Berlari saya dan cikgu lain tanya satu sekolah siapa boleh sambut baby. Saya tak berani.
Mujur ada makcik guard dan PT saya yang cool ni tolong. Saya duduk sebelah bantu. Memang berdebar bila tengok kepala baby dah keluar. Minta ppm try push Alhamdulillah mudah sangat baby keluar.

Mereka juga sempat mandikan bayi itu sementara menunggu ketibaan ambulans dan nurse untuk memotong tali pusat dan keluarkan uri.
Tunggu ambulans dan nurse sampai untuk potong tali pusat dan keluarkn uri. Sementara tu kami mandikan dan cuci baby. Pakai besen apa yang ada.

Puas pujuk baby keluar dekat hospital tapi dia nak juga dekat surat beranak tulis tempat lahir SK Rantau Panjang. Tak sabar nak pergi sekolah. Semoga membesar jadi anak yang pandai.
Ini merupakan kejadian pertama kali yang berlaku di sekolah. Guru-guru lelaki juga tidak sabar mahu melihat bayi comel itu. Bayi perempuan itu diiqamahkan oleh ustaz di sekolah.

Ramai mak-mak angkat yang sambut dia. Cikgu-cikgu lelaki dengan guru besar pun kalut satu sekolah dah macam isteri mereka yang nak beranak.
Semua tak sabar tengok baby. Alhamdulillah ustaz iqamahkan baby girl kami ni. Yang penting bagi kami baby dan mummy dia selamat. Syukur ya Allah.

Sumber: Facebook Norazura Zikir


Guru Kongsi Kisah Murid Tahun 2 Cita-Cita Nak Jadi Suri Rumah Berpendidikan Macam Ibunya

“Siti, boleh cikgu tahu cita-cita awak apa?”‘
Soalan wajib ini sering kali diajukan guru ketika sesi perkenalan bersama murid-murid sewaktu pertama kali bersua muka di dalam kelas. Apabila mengimbau kembali, kadang-kala dua tiga kali soalan ini keluar dalam sehari kerana subjek pelajaran yang berbeza. Macam-macam jawapan juga yang diterima ada yang sampai di luar kotak.

Begitu juga dengan pengalaman seorang guru, Fathanah Nasir yang berkongsi kekagumannya terhadap cita-cita seorang anak muridnya yang ingin menjadi suri rumah tangga berpendidikan. Bukan calang-calang pemikiran anak seusia 8 tahun itu.
Baca juga: Bapa Hebat Ambil SPM Sekali Lagi Untuk Motivasikan Anak Dalam Pelajaran

GURU KONGSI KISAH MURID TAHUN 2 CITA-CITA NAK JADI SURI RUMAH BERPENDIDIKAN MACAM IBUNYA

Saya tertarik dengan cita-cita salah seorang murid saya (Tahun 2). Sedang rakan yang lain mahu bergelar guru, polis, askar dia pula mahu bergelar seorang suri rumah yang berpendidikan. Saya tanya kenapa? Lalu dia menjawab…
Bila saya jadi suri rumah yang berpendidikan maka saya mampu jadi semua yang dicita-citakan rakan lain. Saya boleh jadi guru, saya boleh jadi doktor, boleh jadi chef, saya boleh jadi security. Terdetik dalam hati, Ya Allah macam mana anak seusia ini mampu berfikir sedemikian?
Gambar hiasan – WartaKota.TribunNews
Bila saya tanya lagi, dari mana datangnya mimpi dan cita-cita itu? Dia jawab dari ibu dia. Dia puji kehebatan ibu dia yang mampu urus dia dan adik beradik termasuk ayahnya dengan bermacam pekerjaan dalam satu masa.
Katanya ibu yang gerak awal pagi ke sekolah, ibu yang gerak ayah kerja, ibu buatkan sahur, ibu periksa keadaan suhu badan kami, ibu semak kerja sekolah dan lain-lain. Ibu cakap kena belajar rajin-rajin boleh jadi macam ayah tapi saya nak jadi macam ibu!
Tambahnya lagi, saya percaya cita-cita ini cita-cita yang baik sebab ibu kata kalau buat perkara yang baik Allah sayang.
Gambar hiasan – YuKepo.com
Dari jawapan murid ini saya teringat dengan petikan buku Memori Bukan Memoir dari Dr. Maszlee Malik yang mengambil kata dari Eleanor Roosevelt:
“Masa depan adalah milik mereka yang percaya kepada keindahan mimpi mereka”.
Kata Dr. dalam penulisannya:
“Bermimpilah! Percayalah dengan keindahan mimpi dan aspirasi kita, pelajari daripada orang lain tentang cara melakukan sesuatu dan terus melakukan apa sahaja yang diperlukan untuk menjadikan semua yang kita impikan satu kenyataan”.
Apa pun cita-cita dan mimpi mereka, sebagai pendidik kita bantu realisasikannya. Beri tunjuk ajar, ilmu dan pendidikan yang cukup dan baik.
Semoga mereka membesar dengan penuh ilmu didada. Aamin!
Sumber: Twitter Fathanah Nasir


Guru Kongsi Tips Bagi Anak Cepat Pandai Menulis, Bukan Hanya Bagi Kertas & Pensil Je!

Menulis mungkin merupakan aktiviti yang sedikit membosankan untuk anak-anak. Mana tidaknya, di sekolah perlu menulis dengan banyak dan pulang ke rumah pun perlu dilatih menulis lagi. Penat!
Untuk pengetahuan anda, proses latihan menulis ini perlu diterapkan dari kecil lagi dan memerlukan kekuatan dan segi tangan dan bahu anak-anak. Oleh itu, ini ada beberapa aktiviti yang dikongsikan oleh guru untuk mak ayah cuba bagi kuatkan tangan anak supaya dapat menulis dengan baik.

AKTIVITI UNTUK KUATKAN TANGAN ANAK, CEPAT MENULIS
Siapa nak tahu?
Gambar-gambar di bawah merupakan antara aktiviti untuk menguatkan tangan dan bahu anak-anak. Masa anak baby dulu ada skipped anak merangkak tak? Mungkin sesetengah anak tiada masalah bila skipped merangkak but some may have problem. Seperti tidak mempunyai bahu dan otot yang kuat, jadi anak tak kuat menulis.

Lepas tu, bagi anak rajin melompat, memanjat, main bola supaya otot-ototnya semua bekerja. Hadkan penggunaan gajet.

1. Menggumpul kertas, menekan, menggunting

2. Mengecop, mengoyak, mengupas

3. Bermain bongkah dna tali, lego, permainan manipulatif

4. Merangkak dan menyentuh objek

*Boleh cuba di rumah nanti!
Sumber: Ashikin Hashim


Guru Antara Penerima Vaksin Fasa Pertama Program Imunisasi COVID19

Menteri Sains, Teknologi dan Inovasi, Khairy Jamaluddin menyatakan bahawa guru yang berisiko tinggi mengalami kesan negatif daripada jangkitan COVID-19 adalah antara penerima vaksin dalam fasa pertama Program Imunisasi COVID-19 Kebangsaan bersama-sama lebih 200,000 barisan hadapan yang sudah berdaftar untuk menerima vaksin.
Beliau berkata, pihaknya menyedari terdapat banyak permintaan yang mahu dua golongan itu dimasukkan dalam fasa pertama yang akan bermula pada 24 Februari ini.

Khairy yang juga Menteri Penyelaras Program Imunisasi Covid-19 Kebangsaan berkata, permintaan terbabit dilihat wajar memandangkan sesi persekolahan akan dibuka tidak lama lagi manakala pengamal media menjadi penyampai maklumat bagi pihak kerajaan terutama menjayakan program imunisasi.

Guru Yang Berisiko Tinggi Akan Disenaraikan Oleh KPM
“Kami sudah meminta Kementerian Pendidikan menyenaraikan golongan guru yang berisiko tinggi untuk diberi vaksin terlebih dahulu dan perkara ini akan dibawa bagi membolehkan keputusan dibuat dalam mesyuarat dengan Jawatankuasa Jaminan Akses Vaksin.

“Kerajaan akan memenuhi keperluan guru dan pengamal media berdasarkan bekalan vaksin bagi fasa pertama ini,” katanya.
Beliau berkata demikian dalam sidang akhbar sempena acara ketibaan bekalan vaksin Covid-19 Pfizer-BioNTech di Lapangan Terbang Antarabangsa Kuala Lumpur (KLIA) yang diadakan secara maya di sini hari ini.
Menurut Dr Radzi Jidin, permohonan KPM supaya kumpulan ini diberi keutamaan dalam fasa pertama disambut baik oleh MOSTI dan KKM.
KPM bersama-sama MOSTI dan KKM akan terus memperincikan perkara ini.
*Sumber: Utusan Digital, Dr Radzi Jidin


Guru Putih Mata Wang Bantuan Awal Sekolah RM 109,000 Lesap, Cermin Kereta Dipecah

Terbaharu, seorang guru berputih mata selepas wang bantuan awal persekolahan berjumlah lebih RM109,000 yang diperuntukkan untuk sebuah sekolah di Kajang, Selangor hilang apabila dilarikan penjenayah. Banyak tu!
Baca juga: “Nafkah Ikut Kemampuan Suami, Bukan Kehendak Isteri”- Peguam Tampil Jelas Mitos Undang-Undang Syariah

GURU PUTIH MATA WANG BANTUAN AWAL SEKOLAH LESAP

Menurut laporan Berita Harian, difahamkan wang berkenaan baru saja dikeluarkan oleh Guru Besar sekolah berkenaan sebelum cermin kenderaannya dipecahkan ketika pergi membeli minuman.

Ketua Polis Daerah Kajang, Asisten Komisioner Mohd Zaid Hassan berkata, pihaknya menerima maklumat berhubung kejadian pada jam 12.17 tengah hari tadi, ketika guru berkenaan mengeluarkan wang bantuan awal persekolahan dari sebuah bank di pekan Semenyih yang sepatutnya diagihkan kepada pelajarnya esok.

“Guru berusia 50 tahun itu berseorangan mengeluarkan wang tunai berjumlah kira-kira RM109,000 dari sebuah bank di kawasan Kampung Baru Semenyih.
“Selepas mangsa mengeluarkan wang berkenan dan meletakkan dalam sebuah beg, mangsa meninggalkan beg di dalam kenderaan jenis Toyota di bahagian tempat duduk hadapan sebelah penumpang, sebelum ke sebuah restoran untuk membeli minuman.”
Gambar hiasan.
Menurut laporan kejadian, selang hampir 10 minit apabila kembali ke kenderaan, mangsa mendapati cermin kereta miliknya dipecahkan di bahagian kanan penumpang belakang, dan beg yang berisi wang tunai dicuri.
Beliau berkata, polis kini sedang menggiatkan usaha bagi mengesan suspek yang terbabit dalam kejadian berkenaan.
“Orang awam yang mempunyai maklumat berkaitan kes berkenaan boleh berhubung dengan mana-mana balai polis atau berhubung terus dengan pegawai penyiasat kes Inspektor Ahmad Rahmat Adnan di talian 014-5156933 bagi membantu siasatan.
“Kes disiasat mengikut Seksyen 379 Kanun Keseksaan,” katanya.
Sumber: Berita Harian


Guru Terkejut Tengok Whatsapp Murid Darjah 2 Bercinta, Siap ‘Baby Baby’!

Tingkah lalu anak-anak memang perlu dikawal oleh ibu bapa. Tanpa pengawalan ketat, mereka pasti mudah terpengaruh dengan rakan sebaya. Seperti yang kita tahu, zaman moden ini sudah tentunya setiap kanak-kanak mempunyai telefon bimbit sendiri untuk bermain game atau menghubungi rakan-rakan.
Namun, lain pula kisahnya dengan cerita yang dikongsi oleh seorang guru bernama Suziana Basa yang terkejut melihat telefon bimbit anak murid berusia 10 tahun. Alamak!

Baca juga: Anak Ketagih Main Game Sampai Pagi, Ingatkan PDPR Rupanya Tidur!
GURU TERKEJUT TENGOK WHATSAPP MURID DARJAH 2 BERCINTA
Menurut guru tersebut, meskipun baru sahaja darjah 2, perbualan mesej itu sangat sensitif dan dianggap keterlaluan serta tidak sesuai dengan umur mereka.

Menerusi tangkap layar yang dikongsi itu, murid tersebut menggunakan bahasa dirinya ‘B’ dan juga ‘Baby’ berbual mesra tentang percintaan mereka.

Jelas cikgu Suziana lagi, murid itu dikatakan tidak aktif ketika sesi Pengajaran dan Pembelajaran di Rumah (PdPr) berlangsung tetapi lain pula kisahnya ketika di aplikasi Whatsapp.
Penangkapan handphone budak darjah 2 hari ini terus membuka mata sendiri utk check handphone anak sendiri. Seram pula tengok budak darjah 2 sekarang.
Ini antara budak yang sunyi masa PDPR tetapi rancak pula di group whatsapp single & taken. Ibu-bapa jangan lupa check telefon anak kita.

Tujuan post ini bukanlah utk memalukan anak tersebut tetapi semasa saya membaca semua mesej personal dan group pelajar tersebut, hati saya hancur. Saya terus terbayangkan muka anak sendiri dan tak sabar2 tunggu waktu persekolahan tamat.
Sejujurnya saya sangat sedih mengenangkan anak-anak zaman sekarang. Saya tidak salahkan sesiapa melainkan kita sendri sebagai ibu bapa yang kurang peka dan leka tentang hal yang dianggap kecil ini. Mungkin tujuan kita memberi gajet untuk anak-anak memudahkan proses PDPR.

Tetapi kita lupa dan lalai untuk terus memantau . Kadang-kadang ada yang sampai ketagih dan tidak boleh hidup tanpa handphone? Apa tindakan kita sebagai ibu bapa? Putus asa? Ya kebanyakan.
Sejujurnya , memberi anak menggunakan gajet mmg akan memudahkan lagi kerja kita. Anak tidak menganggu kita, rumah tidak bersepah, tidak penat membebel dan memang kerja menjaga anak lebih senangla. Setuju atau tidak? Saya sendiri setuju. Di sini la permulaan semua ini, lalu kita kurang masa dengan anak-anak dan kurang membeli jiwa anak-anak.
Kenapa budak darjah 2? Bagi saya kejadian hari ini ada hikmahnya. Mungkin Tuhan ingin anak ini dibantu daripada dia sudah berada di tingkatan 2. Mungkin tidak ada org yang memberitahu dia perbuatan itu sebenarnya salah . Syukurlah cikgu tahu lebih awal.

Mungkin tidak dapat membantu banyak tapi siapa tahu masih ada kesempatan untuk anak ini berubah. Setiap org berhak mendapat peluang kedua even ketiga atau keempat sekalipun (bergantung kepada situasi).
Teruslah berdoa agar anak-anak kita dilindungi dari perkara-perkara yang begini. Doakan juga kita sebagai ibu bapa untuk diberikan kebijaksanaan utk mendidik generasi-generasi akan datang.

Sumber: Facebook Suziana Basa


“Haa, Pergilah Situ Ada Hantu!”- Trend Guna Bunyi Pontianak Di Tiktok Boleh Cetus Fobia Anak

Baru-baru ini viral di laman Tiktok tentang satu jenis pilihan bunyi yang mengeluarkan suara ketawa atau mengilai pontianak. Mungkin kedengaran menghiburkan namun, ramai yang berkongsikan video memaparkan seolah-olah mengenakan atau ‘prank’ anak-anak dengan menggunakan bunyi tersebut.
Mungkin tujuan ibu bapa yang merakam video terbabit hanya untuk bersuka ria namun, kita terlepas pandang bahawa perkara ini akan memberikan kesan jangka panjang kepada anak-anak kecil yang akan fobia dan ketakutan.

Baca juga: Dr.Zulkifli Minta Teliti Isu Status Kerakyatan Anak Dilahirkan Wanita Malaysia
“HAA PERGILAH SITU, ADA HANTU!”

Sedihnya saya tengok perlakuan menakutkan kanak-kanak dijadikan trend di tiktok. Pada kita memang kelakar. Tapi tidak pada yang menanggung rasa takut. Ada sesetengahnya tu, gunakan kaedah takut-takut ni untuk disiplinkan anak.

“Haa. Pegilah situ, ada hantu.”
Memanglah lagi mudah. Anak mau dengar kata. Tapi, bahawa kesan jangka masa panjang terhadap emosi dan psikologi sangat buruk. Tolong! Hentikan menyakat anak dengan hantu dan seumpamanya. Apatah lagi ajak anak tonton cerita hantu. Kita mungkin fikir, ketakutan anak terhadap hantu akan hilang bila mereka dewasa. Hakikatnya tak!
Otak anak akan menyimpan memori trauma. Dan akan relate dengan memori-memori yang dilalui sebelum ditakutkan.
– Fobia pada pintu yang ditutup
– Fobia pada suara menangis
– Fobia pada suara ketawa
– Fobia pada orang yang berambut panjang
“KESIAN UMUR MUDA-MUDA DAH TRAUMA..”
Foto: Public Health
Dan fobia pada banyak lagi perkara yang tak sepatutnya. Bayangkan seksanya bila lalui benda-benda yang pada orang tak ada apa-apa, tapi anak tengok benda-benda tu, tiba-tiba diserang panik.
Nafas laju, jantung berdebar, rasa nak pengsan, menggigil dan rasa nak muntah. Alangkah kesiannya pada umur yang sebegitu muda, otak anak terpaksa proses trauma yang akan memberi kesan pada self confidence, anxiety dan insecurity anak. Anak jadi penakut dan lemah semangat. Tolong ya mak ayah.
Foto: Public Health
Anak-anak ni, otak mereka kreatif. Sepatutnya, kreativiti mereka perlu disalur pada perkara yang sihat. Tapi, kerana sering ditakutkan, kreativiti mereka diguna untuk fikir perkara-perkara yang menakutkan. Sepatutnya, kalau dalam gelap, kreativiti anak mampu membantu mereka cari suis atau cari barang dalam gelap. Bukannya mereka-reka imej yang menakutkan sampai tak bergerak dan menangis. Apa kata kita buat begini.
Foto: Public Health
Gunakan kreativiti pemikiran anak untuk latih benda-benda macam ni:
1) Fikir perkara yang lucu pada hantu tu.
Contoh, hantu seronok bila kita takut, tapi bila kita sergah dengan ayat taawwuz, hantu tiba-tiba bertukar jadi baby yang mencicit lari sambil terkencing.
2) Fikir bahawa, ada cahaya pada badan orang yang membaca Al Quran.
Cahaya tu makhluk dimensi lain, macam malaikat dengan syaitan je nampak.
Kalau hantu syaitan nampak cahaya tu kat badan orang yang baca dan hafaz Al-Quran, dia akan takut nak dekat.
3) Fikir bahawa, Allah tu Maha Kuat, Maha Besar dan Maha Hebat.
Kalau kita mintak Allah tolong jaga kita, Allah pasti akan jaga. So, tak ada apa akan berani kacau kita kalau Allah jaga.
Semoga kita semua jadi mak ayah yang bijak. Yang berjaya latih anak takutkan kemurkaan Allah, lebih dari takut disakat hantu.
Sumber: Wawa Shauqi, Public Health


‘Habis Beras 1 Tong, Dapur Macam Salji!’ – Ibu Kongsi Dugaan Apabila Anak Autisme Jadi Hyper Active

Autism merupakan penyakit gangguan perkembangan otak yang berterusan dan kekal. Nama autism itu sendiri berasal dari Greek yang bermaksud sendiri. Autism juga dikategorikan sebagai satu penyakit psikiatri menurut The Diagnostic and Statistical Manual of Mental Disorders, 5th Edition (DSM 5) dan juga dikenali sebagai Autism Spectrum Disorder (ASD).
Kanak-kanak yang mempunyai penyakit ASD ini akan mempunyai masalah dari segi sosial, komunikasi verbal atau non-verbal dan masalah tingkahlaku. ASD tidak sama dengan penyakit Attention Deficit Hyperactive Disorder (ADHD) tetapi ada sesetengah kanak-kanak boleh mempunyai kedua penyakit ini sekali. Nurul Jannah Johari melalui laman Facebook Autisme Malaysia berkongsi tentang tingkahlaku anaknya yang mempunyai penyakit ASD ini.

Bilik Habis Tunggang Langgang

Allah bagi ujian sebab Allah sayang. Betul betul menguji lagi kali nie. Kali yang ke berape ratus kali pun tak tahu. Tetapi kali ini sampai 3 tempat macam di landa Garuda. Anak syurga saya tak tidur semalaman. So, around 7AM tadi die dan adiknya baru tidur. Adik dia perempuan umur 3 y/o and dia umur 5 y/o. Since saye pun tak tido semalaman. Lepas Subuh tadi, saya terlelap.

Tiba-tiba dalam pukul 10AM, saya di kejutkan dengan bunyi hempasan bidai dalam bilik. Rupanya 2 org anak bertuah ni dah bangun. Si Adik minta susu. Saya bangun and keluar bilik terkejut sebab benda pertama nampak bilik tetamu. Allah, Tuhan je tahu. Memang histeria terus. Pusing je tengok dapur dah macam salji. Habis beras 1 tong. Then bilik opis. Habis sepah. 3 tempat dalam 1 mase and this is new.

Then saya masuk bilik cari handphone. Tak jumpa. Dalam hati dah panik dah. Allah… Jangan lah jahanam handphone aku. Tanya si Abang. Dia tunjuk. Dalam tong beras rupanya and basah! Terus on hair dryer and dry kan HP. Alhamdulillah boleh on tpi speaker pecah pecah . Memang dah rasa nak cekik je budak budak ni. Dah macam nak gila dah. Heret dedua masuk bilik air. Rupanya dedua poopoo and that’s why diaorang bangun.

Now.. Still tak kemas lagi. Tengah bertenang and paksa budak berdua ni tidur. Sebab nak kemas dalam keadaan aman. PKP dah masuk Fasa 4. Anak syurga saya yg ASD, hyper gila.. Dah mula buat bukan bukan. Doakan saya parents. Doakan saya kuat menahan amarah. Kuat dengan setiap dugaan Allah. Hanya parents dlm nie je paham. Kalau org luar, di kata nya saye tak reti ajar anak. Tapi saya tak kisah apa org kata. Saya cuba pohon secebis doa dari kalian. Semoga saya terus kuat dan kuat. Amin.
Sumber : Nurul Jannah Johari


10 Habit Penyebab Sakit Gigi, Yang Ramai Tidak Tahu

“Auww, sakitnya gigi!”
Antara semua penyakit, sakit gigi memang sedaya upaya dielakkan. Bukan apa, nama sahaja sakit gigi tapi tahap kesakitan dirasai hingga ke kepala. Berdenyut-denyut hingga susah nak tidur lena.

Nak tak nak memang kena jumpa doktor gigi. Dengar nama pun dah gerun. Apatah lagi nak berjumpa. Terbayang-bayang perkakasan tajam dalam bilik doktor. Sebolehnya memang tak mahu jumpa doktor gigi. Sanggup guna kaedah tradisional untuk kurangkan sakit. Kalau da terlalu sakit, last resort baru jumpa doktor.
Padahal memberus gigi setiap pagi dan malam tak pernah miss. Tapi masih ada juga gigi yang sakit.

Kenapa ya sakit gigi ni?

Penyebab sakit gigi
Sebenarnya tanpa kita sedar, habit yang kita selalu buat selama ini, perlahan-lahan membuatkan gigi retak atau patah dan seterusnya sakit.
1. Makan ais
Foto Kredit: fitneass.com
Biasanya makan ais akan menyebabkan rasa nyilu. Tapi tahukah anda , apabila anda kerap mengunyah ais yang keras, tisu lembut dalam gigi lama-kelamaan akan menjadi retak dan sekali gus menyebabkan sakit gigi.
2. Melaga gigi

Ada orang yang biasa melaga gigi ketika tidur. Habit yang berlaku akibat stress ini biasanya dilakukan di bawah sedar. Ia boleh menyebabkan hakisan gigi jika dilakukan dalam tempoh yang panjang.
3. Makan gula-gula kenyal
Memang semua gula-gula boleh menyebabkan masalah gigi tapi gula-gula kenyal seperti gummies candy memburukkan keadaan kerana ia mudah melekat pada gigi. Apabila tidak dibersihkan cepat mungkin, gula dalam gummies candy berubah menjadi asid dan menghakis gigi.
4. Minum minuman berkarbonat
Lebih baik minum air suam. Foto Kredit: prevention.com
Sama seperti gula-gula, minuman berkarbonat mengandungi kandungan gula yang tinggi dengan tambahan asid phosporic serta asid citric yang boleh menjejaskan enamel gigi.
5. Buka barang dengan gigi
Ini memang habit yang biasa sangat sebab cepat, tak perlu lagi guna gunting/pisau. Namun sebenarnya perbuatan ini boleh membuatkan gigi retak malah berkemungkinan patah.
6. Makan kerepek kentang
Bukan makanan manis saja yang boleh menghasilkan asid pada gigi, tetapi juga makanan berkanji. Dalam masa 20 minit jika gigi tidak dibersihkan selepas memakannya, asid dari baki makanan yang tertinggal dalam mulut akan menghakis gigi.
7. Kerap makan makanan ringan
Bila kerap makan, mulut sentiasa digunakan untuk mengunyah tanpa sempat dibersihkan dengan betul. Jadi, saki baki makanan mudah berkumpul dalam mulut. Hasilnya,asid daripada baki makanan akan cepat menyerang gigi.
8. Gigit hujung pen/pensel
Salah satu habit yang biasa kita nampak orang lakukan. Nak tau kesannya pada gigi? Tengok sahaja kesan kemek pada hujung pen/pensel. Begitu jugalah kesannya pada gigi anda.
9. Minum kopi
Jauhi segala minuman berkafein
Memang sedap dapat minum kopi setiap pagi dan petang. Namun warnanya yang hitam gelap meninggalkan kesan kuning pada gigi.
10. Hisap rokok
Foto Kredit: yourworldlyvoices.files.wordpress.com
Asap dari rokok bukan sahaja meninggalkan warna kusam pada gigi malah boleh menyebabkan radang gusi. Akibatnya gigi mudah reput dan tertanggal. Bawa-bawalah berhenti merokok, bukannya susah pun!
Foto Kredit: livescience.com
Sayang tak gigi anda? Jadi, elakkan dari melakukan 10 perkara di atas. Dalam masa sama, boleh jimatkan duit daripada pergi jumpa doktor gigi.
Kalau takut jumpa doktor gigi, boleh cuba petua sakit gigi. Dan kalau guna petua dan masih tak menjadi, mahu tidak mahu kena jumpa doktor gigi.


Habuk Degil Selalu Melekat Di Perabot, Ini Cara Nak Hilangkan Dengan Mudah!

Rumah yang cantik dan bersih merupakan idaman hampir semua orang. Apabila rumah kotor, mesti mental kita pun jadi serabut jugak. Jadi sangat penting untuk semua orang mempunyai rumah yang bersih.
Habuk menjadi salah satu punca rumah jadi nampak kotor dan juga boleh memudaratkan kesihatan kita. Bukan itu sahaja, kadang-kadang stres juga kerana walaupun dah bersihkan rumah, dalam masa sehari mesti sudah cepat berhabuk. Oleh itu, seorang pengguna TikTok @jason_jezi telah berkongsi cara nak hilangkan habuk dan buatkan habuk tidak lekat pada permukaan perabot.

Baca juga: Tips Guna Bawang Putih Untuk Hapuskan Kutu Beras, Confirm Menjadi!
CARA NAK HILANGKAN HABUK DAN BUAT HABUK TIDAK LEKAT PADA PERMUKAAN PERABOT!

Senang sahaja nak buang habuk ni. Tapi yang stresnya bila habuk ni datang dengan cepat walaupun baru semalam kita dah bersihkan rumah. Oleh itu, ada tips yang boleh membuatkan habuk itu tidak lekat pada rumah.

Caranya adalah membuat air lap magik! Bukannya magik sangat pun, hanya dengan menggunakan beberapa bahan ini, confirm habuk pun takut nak datang!
Bahan-bahannya:
– 1 sudu minyak zaitun
– 2 sudu sabun
– 2 sudu cuka
– 1 cawan air
– Sedikit essential oil
Cara-caranya:

1. Masukkan semua bahan-bahan tersebut dan goncangkan sehingga sebati.
2. Letakkan ke dalam botol penyembur. Dan sudah siap!
Sangat mudah kan nak buat penyembur magik ini! Memang confirm habuk pun takut datang nak lekat. Selamat mencuba!
Video penuh:

 @jason_jezi
Habuk terus tak lekat lagi👍🏻 Share kpd kawan2 #tiktokguru #jombelajar #jezismart #learnontiktok #tips #viral
 ♬ ZOOM – Jessi

Sumber: TikTok @jason_jezi


‘Hackaton Politik’ Cabar Belia Malaysia Beri Nafas Baharu, 5 Parti Bakal Berdebat!

Hackathon Politik adalah pertandingan debat yang julung kalinya dilaksanakan bertujuan untuk memberi inspirasi baharu untuk parti politik bagi semua rakyat Malaysia.
Lima parti politik terakhir telah dipilih melalui proses yang kompetitif, di mana mereka telah menyampaikan manifesto dan polisi parti mereka kepada pemimpin politik semasa seperti YB Yeo Bee Yin, YB Lukanisman bin Awang Sauni dan YB Fahmi Fadzil.

HACKATON POLITIK CABAR BELIA MALAYSIA, DEKATKAN DENGAN POLITIK

Hackathon bertujuan untuk mencabar belia Malaysia untuk menghasilkan pendekatan politik yang baharu dan inklusif sambil mempertimbangkan pelbagai kekangan dalam landskap pilihan raya Malaysia. Para pasukan terakhir akan bertanding untuk meraih undi daripada sampel perwakilan rakyat Malaysia, di mana parti yang berjaya mendapat sokongan tertinggi dari 33 kawasan pilihan raya akan dinobatkan sebagai juara.

Purata usia peserta adalah dalam lingkungan 22 tahun. Parti-parti terakhir akan berkempen untuk meraih undi rakyat Malaysia, termasuk mengambil bahagian dalam debat gaya presiden yang akan menyentuh dasar dan keutamaan parti. Para pendebat akan mempertahankan dasar sendiri dan kritik dasar parti-parti lain. Debat ini akan disiarkan secara langsung melalui hackathonpolitik.xyz.

Berikut merupakan 5 parti yang terpilih untuk berkempen di pusingan terakhir:
1.Parti Demokratik Rakyat Malaysia (PDRM)
2.Parti Konservatif-Revolusionis
3.Parti JUSTICIA
4.PEKA
5.Parti Reformasi Malaysia
Pengundi di 30 dari 33 kawasan ini akan diambil melalui syarikat tinjauan untuk mencerminkan demografi pengundi Malaysia. Hackathon Politik juga menawarkan peluang unik kepada orang ramai yang berminat untuk mendaftar sebagai pengundi melalui laman web kami. Pengundi awam akan dibahagikan secara rawak kepada 3 kawasan pilihan raya dan akan mengemukakan undi mereka secara maya pada 12hb Jun 2021.
Jadual Siri Debat & Jom Undi!
Semua sesi debat akan disiarkan secara langsung di Facebook dan di www.hackathonpolitik.xyz.
1.9pm, 28 Mei 2021
Debat Dasar Ekonomi (Bahasa Melayu)
Moderator: Ismail Adnan

2.3pm, 29 Mei 2021
Debat Dasar Umum (Bahasa Inggeris)
Moderator: Melisa Idris

3.9pm, 2 Jun 2021
Debat Dasar Sosial (Bahasa Melayu)
Tuan Rumah: Herleena Pahlavy

Hackathon Politik dianjurkan oleh Architects of Diversity Malaysia dan disokong oleh Undi18, Perdana Fellows Alumni Association (PFAA) dan Malaysian Students’ Global Alliance (MSGA). Anda juga boleh ikuti mengenai perkembangan Hackaton di laman Instagram mereka dan jangan lupa untuk ‘mengundi’ ya!


14 Contoh Hadiah Birthday Terbaik Untuk Anak Yang Ternyata Lebih ‘Berharga’

“Ibu, ibu nak hadiah control car tu! Nak mainan tu!”
Setiap kali sambutan hari lahir, itu sahajalah jenis hadiah yang diminta. Sampai penuh barang mainan dalam rumah dan sudah tak ada tempat simpan. Pernahkah anda terfikir apakah manfaat yang boleh diperolehi dengan hanya memberikan barang mainan kepada anak-anak sebagai hadiah?

Salah satu idea bernas yang dikongsikan oleh ibu ini dimana beliau berkongsikan jenis hadiah yang ibu bapa boleh berikan kepada anak-anak sempena hari lahir. Bukan hanya mainan, sebenarnya anda juga boleh berikan ‘pengalaman’ kepada anak-anak sebagai hadiah.
CONTOH HADIAH TERBAIK UNTUK ANAK
Ramai yang tanya, apa hadiah terbaik yang parents patut bagi sempena birthday anak? Dan everytime soalan ni muncul, I’ll be like: Anak sendiri, sendiri pikir la apa hadiah nak bagi . Ok gurau. This is my PERSONAL OPINION on what’s the best birthday gift untuk anak. I personally love giving kids experience instead of materials. These are some experiences yang saya pernah hadiahkan pada Haikal sempena his special occasions:

Selain dari memberikan hadiah berupa barangan mainan atau pakaian kepada anak-anak, apa kata anda cuba memberikan hadiah berupa ‘pengalaman’ yang pastinya lebih berharga dari barang permainan.
1. Horse riding
2. Archery
3. Snorkelling
4. Ice skating
5. Feed animals
6. Mandikan animals
7. Jungle trekking
8. Memancing
9. Ikut nelayan menjala ikan kat laut
10. Jalan tepi pantai sambil kutip sampah
11. Naik train just to enjoy the view
12. Naik bas saje-saje
13. Cooking / baking his fav meal
14. Gardening something yang boleh harvest cepat

ANAK TAKKAN TERTUNGGU HADIAH DALAM ‘BOX’

I always choose experience over materials sebab to me, materials hanya beri keseronokan yang sekejap. And it somehow gives the child the sense of entitlement which i don’t really like. Nanti every birthday pun dia tunggu hadiah “in a box”. Padahal on birthday lah sepatutnya kita work more on ourselves. Learn new skill, contribute more, improve spiritually.
Of course some experience pun beri keseronokan yang sekejap, cuma it develops skills and memories yang akan membentuk karakter anak itu sendiri. Dan satu lagi rutin wajib kami setiap kali birthday Haikal is–bawa dia pergi rumah anak yatim yg ada budak-budak sebaya dia.
Tak payah tunggu duit berkepuk pun untuk pergi rumah anak yatim ni. Just bring some simple activities untuk main sama2 dan simple food untuk diorang enjoy. Experience macam ni akan ajar anak to always be thankful with what they have. Pernah sekali tu, Haikal menangis bila dengar penjaga rumah anak yatim tu cerita — mereka terpaksa jimat2 susu tepung. Kalau patut letak 4 sudu, diorg letak 1 sudu je. Sebab takut tak cukup duit nak beli banyak.

There’s nothing else can teach a child about gratitude, melainkan dengan tengok kesusahan orang lain dengan mata sendiri.
Semoga bermanfaat. Saya doakan kita semua tergolong dalam kalangan orang-orang yang berfikir, dan bukan dalam kalangan orang-orang yang terikut-ikut akan budaya birthday yang sia-sia.
Doakan saya juga supaya dapat hadiahkan Haikal pengalaman umrah untuk birthday ke-8 dia tahun ni. Birthday last year, dia request nak potong burung (sunat). So bila dah “bersih” ni dia kata dah ready nak pergi Baitullah pulak. Dia ingat mak dia kentut keluar duit agaknya.
Selamat malam, dan semoga dipermudahkan semuanya.
Sumber : Adlil Rajiah


Hadiah Buat Yang Tersayang? Keperluan Buat Diri Sendiri? Segalanya Yang Anda Perlukan, Pasti ada di S&J!

Bagi mereka yang suka bercuti sambil bersantai di kolam renang, anda pasti teruja untuk mendapatkan                 seleksi pelampung dari S&J yang sangat comel sesuai dengan trend masa kini. Pendek kata dari persediaan           asasi sehingga ke barangan aktiviti santai seperti pelampung, semuanya tersedia untuk pilihan anda. Hebat kan?

Setiap kali tiba musim cuti persekolahan atau hujung minggu mesti ada sahaja undangan ke majlis           perkahwinan dan majlis hari jadi. Ditambah pula dengan ulangtahun atau hari-hari istimewa yang tersayang,       pasti anda pening kepala memikirkan apa yang harus diberikan kepada mereka sebagai tanda ingatan dan           kasih sayang.  Apa yang lebih menyukarkan adalah memikirkan sama ada hadiah yang bakal diberikan             tersebut betul-betul praktikal dan bermanfaat atau semata-mata mahal harganya.

Belum lagi dengan ajakan rakan-rakan untuk melancong dan bercuti. Sebelum bercuti, mesti anda mahu         siapkan semua kelengkapan untuk bercuti supaya percutian anda berjalan lancar. Haish, runsing betul     memikirkan tentang semua itu, memang tak cukup masa nak cari hadiah, tambahan lagi, nak cari barang kelengkapan untuk bercuti pula.

Jangan bimbang..kerana di S&J, hampir semua barang yang anda mahu ada disediakan. Baik dari segi hadiah, kelengkapan bercuti, barangan perhiasan rumah, perhiasan diri, alat tulis, barang permainan, dan bermacam-macam lagi!
SEGALANYA ADA DI S&J!
S&J Gift Store sememangnya bukan sebuah kedai cenderamata yang asing bagi rakyat Malaysia kerana selain       sudah 9 tahun bertapak di Malaysia, ia juga mempunyai 18 cawangan di seluruh negara!                                             Selain menjual barangan yang unik dan berbeza,  S&J juga sangat kreatif dari segi pemasaran produknya dengan mengeluarkan pelbagai konsep barangan ekslusif mengikut musim-musim tertentu dan                       sambutan istimewa seperti Hari Ibu, Hari Bapa, Hari Guru, Krismas, Hari Kekasih, dan bermacam lagi.

S&J juga tidak ketinggalan dalam mengeluarkan barangan perhiasan diri iaitu Hannah Creation yang         sememangnya sesuai untuk diberikan kepada si dia yang tersayang. Love Charm Valentines Special dari             Hannah Creation ini amat unik kerana ia diinspirasi daripada horoskop zodiak. Oleh itu, anda boleh                 memilih Love Charm berpandukan zodiak seseorang. Pasti si dia menyukainya!

S&J ternyata merupakan kedai cenderamata yang lain dari lain apabila anda juga boleh mereka sendiri              hadiah mengikut citarasa anda berserta servis pembungkusan hadiah secara percuma dan juga servis   penghantaran. Sangat berbaloi bukan?

MULAKAN PERJALANAN INDAH PERCUTIAN ANDA DENGAN S&J!
Berita baik juga buat kaki travel, anda kini tidak perlu lagi bersusah payah ke sana sini untuk mencari       kelengkapan percutian anda. Jimatkan masa dan tenaga kerana di S&J semuanya ada! Kemana saja                   destinasi dan apa sahaja musim, pasti tidak menjadi masalah untuk anda kerana S&J menawarkan pakej             lengkap agar anda sentiasa bersedia.
Anda suka bercuti dalam keadaan kemas dan teratur? S&J memperkenalkan Journey Fordable Bag                             iaitu bag yang boleh dilipat untuk memudahkan perjalanan anda. Ia juga tahan lasak dan sangat ringan!                   Selain itu, dengan harga serendah RM99, anda boleh mendapatkan satu set lengkap Travel Packing                           Set Organizer Storage Luggage Bags 7 dalam 1. Bukan sahaja praktikal, bermutu malah berpatutan!

JOM JADI AHLI S&J UNTUK TAWARAN HEBAT BERGANDA!
Untuk menikmati pelbagai tawaran menarik, jangan lepaskan peluang untuk menjadi ahli S&J.                                   Nak tahu caranya? Dengan serendah pembelian RM20 sahaja, anda layak untuk mendapatkan                                     kad keahlian yang menawarkan pelbagai manfaat pembelian. Anda boleh  mengumpul 5 mata ganjaran                     bagi setiap Rm1 dari pembelian dan menebus mata tersebut untuk pembelian yang seterusnya.
Yang lebih menarik, anda juga berpeluang untuk mendapatkan *Smart Selfie Flash LED Light dengan                     hanya menambah RM8 bagi sebarang pembelian di S&J. [*sementara stok masih ada]

Jadi, apa tunggu lagi. S&J semestinya akan menjadi tempat penyelesaian masalah bagi anda yang                           sering kebuntuan idea dalam mencari hadiah buat diri sendiri dan yang tersayang.
Untuk maklumat lanjut, jangan lupa untuk layari laman Facebook S&J. Anda pasti rambang mata!


Asyik Beri Barang Sama Je Pada Ayah, Senarai Hadiah Ini ‘Confirm’ Tak Ada Lagi!

Saban tahun di Malaysia, Hari Bapa diraikan pada Ahad ketiga bulan Jun bagi menghargai pengorbanan lelaki bernama ayah. Maka, tidak lengkap sambutan bersama ahli keluarga dibuat tanpa hadiah hari bapa.
Justeru itu, bagi memudahkan anak-anak yang kekeringan idea untuk membelikan hadiah kepada ayah anda, penulis telah senaraikan 10 item di bawah. Jom lihat senarai tersebut!

Baca juga: Ini 5 Kelebihan Bawa Keluarga Pergi Bercuti- Dato’ Dr. Fadzilah Kamsah
HADIAH HARI BAPA

1. MINYAK WANGI
Minyak wangi merupakan senjata yang sentiasa diperlukan orang lelaki. Jadi, sudah pasti ayah anda akan menyukainya. Barulah ayah harum semerbak dan lebih berkeyakinan, oleh kerana bauan minyak wangi telah membangkitkan lagi karisma si ayah.

2. AL-QURAN
Menghadiahkan ayah Al-Quran bukan sahaja memberikan kebahagiaan, malah pahala turut diperoleh di dunia dan di akhirat kelak. Penulis cadangkan anda beli Al-Quran yang bersaiz travel agar mudah untuk ayah bawa ke mana-mana sahaja.
Kalau ada duit lebih belikan sahaja 1 set yang besar dan kecil. Tambahan, dunia kan semakin canggih boleh juga hadiahkan peranti Al-Quran, confirm ayah suka!
3. SET MEMANCING
Kebanyakan ayah hobinya adalah memancing! Bagai pucuk dicita ulam mendatang, ayah pasti tersenyum gembira sepanjang tahun apabila minatnya disokong oleh anak.
Di pasaran, ada pelbagai jenis pancing dari harga yang rendah hingga yang tinggi mengikut fungsi dan kelebihan. Kalau anda tak tahu nak pilih yang mana bawa sahaja ayah sekali, kan senang!
4. KELENGKAPAN BERKEBUN
Ayah yang suka bercucuk tanam mesti sangat gembira kalau dapat set berkebun yang dah lama diidam-idamkan. Contohnya hadiahkan ayah kit permulaan haba, set baja atau sarung tangan.
Lepas ini, halaman rumah keluarga anda pasti bertambah seri!
5. DOMPET
Kebanyakan orang lelaki akan pakai dompet sampai koyak dan buruk. Mungkin kerana sikap mereka yang tidak mahu membazir dan asalkan boleh guna lagi rupa dompet tidak menjadi masalah.
Jadi, berikan dompet sebagai hadiah pasti mengukir senyuman di bibir ayah.
6. ALAT MENUKANG

Alatan menukang atau tool box antara ‘must-have item’ yang wajib ada. Di kedai, alat bertukang ini ada banyak jenis lebih baik anda mintak pendapat penjual terlebih dahulu sebelum membelinya.
Kalau belikan tool box yang mempunyai barang asas pun dah cukup menggembirakan hati ayah. Antaranya seperti:

Pita pengukur
Pemutar skru
Playar
Level
Tukul
Set paku dan skru
Pemotong kawat
Gerudi tanpa kod

7. PAKEJ PERCUTIAN
Siapa sahaja yang tidak suka pergi bercuti free, betul tak? Penulis 100% yakin, ayah anda pasti menyukai hadiah staycation ini.
Tidak salah sekali-sekala berbelanja besar menghadiahkan ayah sebuah pakej percutian. Dapatlah ayah berehat dengan tenang dan mengisi masanya yang terluang itu.
8. PAKEJ HAJI ATAU UMRAH
Antara hadiah yang paling bernilai, anda boleh hadiahkan kepada ayah adalah pakej menunaikan haji atau umrah. Sekiranya ada rezeki lebih, boleh lah bawa ayah ke sana.
Terutama buat ayah yang belum pernah lagi menjejakkan kaki di tanah suci Mekah. Jangan terkejut pula, kalau ayah anda menangis kegembiraan!
9. TOPI
Topi bukan sahaja untuk melengkapkan imej bersukan ayah, malah ia adalah item yang boleh dipakai bersama apa jenis imej santai, bila-bila waktu dan ke mana sahaja.
Jadi, belikan ayah topi yang mempunyai bahan kanvas yang sesuai untuk melindungi kepala dari sinaran Ultraviolet (UV).
10. HAMPER BUAH-BUAHAN
Hamper buah-buahan merupakan hadiah yang paling mudah untuk diperolehi. Mesti anda tertanya-tanyakan kenapa bukan makanan lain kan?
Hal ini kerana, buah merupakan simbolik untuk menjaga kesihatan ayah. Semoga ayah terus sihat dari segala penyakit.
Sumber: Kelab Mama


Jadikan Hadiah Anda Lebih Eksklusif Dengan Beg Berkilat

Kadang-kadang kita nak beli hadiah pun masalah, nak carik pembalut atau bekas nak isi hadiah pun masalah jugak kan?

Pernahkah anda alami masalah seperti berikut?

Nak bungkus hadiah yang dibeli menjadi hamper cantik, tapi anda tak ada masa?
Dah survey hamper kat pusat membeli-belah, tapi tak jumpa yang berkenan?
Dah jumpa hamper yang berkenan, tapi mahal pulak?
Kalau dah penat-penat bungkus cantik-cantik, nanti akan dikoyak juga kan?
Bekas yang digunakan sama ada dibuat hiasan atau tak digunakan langsung (especially bekas bakul plastik)

Jadi apakah cara terbaik untuk mengatasinya?

Beg tu sendiri dah cantik, cuma perlu masukkan barangan hadiah yang sesuai
Hadiah boleh diberikan kepada baby dan beg kemudiannya boleh pula boleh gunakan oleh ibu, jadi tak membazir
Sangat simple dan boleh digunakan untuk bagi hadiah untuk apa-apa majlis seperti perkahwinan, harijadi kanak-kanak maupun untuk bayi yang baru lahir, masukkan hadiah dan bagi, jimat masa dan idea
Mudah dan amat berguna – boleh bawa barangan keperluan bayi, isi sejadah dan telekung; kalau bawa Quran untuk pergi mengaji, si pemberi dapat pahala berterusan.
Senang nak dihiaskan. Cuma tambahkan riben sedikit pun dah jadi cantik.

Kelebihan beg berkilat:

Rare dan eksklusif
Bentuk dan rupa paras ala-ala beg bejenama
Boleh di cetak logo, quotes, ucapan atau logo untuk minimum order 50 keping
High re-usability, hadiah dah selamat diberikan, begnya pulah boleh digunakan dengan gayanya
Boleh digunakan sebagai beg keperluan bayi

Untuk maklumat lanjut, boleh hubungi saudara Helmy Izzudin daripada The Gifts Department di talian 03-89993041 atau 019-2094429 atau layari www.thegiftsdepartment.com

[box type=”info” align=”” class=”” width=””]
Helmy Izzudin Hashim
THE GIFTS DEPT.
“Happiness Doesn’t Result From What We Get, But What We GIVE…”
H&F GLOBAL TRADING (M) SDN BHD
25-1 Jalan PUJ 3/10
Taman Puncak Jalil,
Bandar Putra Permai,
43300 Seri Kembangan,
Selangor
Phone : +603 89993041
Fax : +603 89440510
H/Phone : 0192094429
www.thegiftsdepartment.com
[/box]


“Hadiah Terakhir Isteri”- Ibu Meninggal Dunia Akibat Covid-19 Selepas Bersalin

Pemergian insan tersayang pasti memberi kesan dalam kehidupan. Begitula yang dirasakan seorang suami yang reda dengan ketentuan Allah apabila isteri tercintanya meninggal dunia akibat jangkitan virus Covid-19.
Menurut BH Online, Mohd Shahril Hakimi Hamdan, 41, berkata selepas dimaklumkan dia sekeluarga dijangkiti virus tersebut hanya isteri dan anak sulungnya dibawa ke Hospital Tuanku Ja’afar, Seremban pada 4 Ogos lalu kerana ada alahan.

Baca juga: Selalu Aminkan Doa ‘Isteri Nak Rasa Sakit Bersalin’, Azmi Bakal Timang Cahaya Mata Pertama
HADIAH TERAKHIR ISTERI, MENINGGAL DUNIA AKIBAT COVID-19

Menurut Shahril, dia menjangka isterinya hanya terkena jangkitan biasa sahaja tetapi doktor memaklumkan isterinya, Hasmira, terpaksa ditidurkan dan kandungannya dibedah walaupun pramatang.

“Pada mulanya saya jangka isteri hanya terkena jangkitan biasa, tetapi pada 7 Ogos lalu doktor memaklumkan dia terpaksa ditidurkan dan anak dikandungnya terpaksa dibedah sehari selepas itu walaupun dalam keadaan pramatang.  namun anak dikandungnya selamat dilahirkan dalam keadaan pramatang ketika itu.
“Anak bongsu lahir ketika kandungan isteri 32 minggu (tujuh bulan) dengan berat 1.95 kilogram dan kami tidak sempat membuat apa-apa persiapan kerana disahkan positif COVID-19 ketika itu,” jelasnya.

Pada 1 September lalu, anak bongsu yang diberi nama Nurhasmeyra itu dibenarkan dibawa pulang tanpa sebarang persiapan kerana ketika dia sekeluarga sedang dikuarantin
“Saya masih ingat kenangan bersama isteri ketika membuat panggilan video untuk kali terakhir sebelum dia ditidurkan, arwah berpesan saya menjaga anak lelaki tunggal kami yang manja dengannya.
“Saya dengan dibantu anak lain akan menjaga Nurhasmeyra kerana dia hadiah terakhir isteri. Saya juga perlu melihat keperluan enam anak yang semakin membesar, Nurhasmieda, Nurhasmieka, 18, Nurhasmieza, 17, Nurhasmiefa, 14; Nuruh Huda Diyana Husna, 10; dan Ajad Aqil Arfa, 5,” ujarnya.
Sumber: BH Online


“Tak lama lagi hari jadi Haikal. Hmm.. Agaknya apa hadiah untuk anak yang seronok tapi bermanfaat untuk dia ya? Setiap tahun asyik beri mainan saja, bosanlah…”
Setiap kali ulang tahun anak, tentu ibu bapa tak akan lupa mencarikan hadiah untuk anak yang tersayang. Kalau tak sambut harijadi pun, ada juga hari-hari tertentu yang kita rasa perlu ‘reward’ anak dengan sesuatu atau sekadar berkongsi kegembiraan dengan mereka.

Sebenarnya, selain mainan, ada macam-macam kedai dan pilihan barangan menarik untuk dijadikan hadiah. Kalau tak ada idea nak beli apa, jom baca selanjutnya.
Selain Mainan, Ibu Bapa Bijak Akan Beli 7 ‘Barang’ Ini Untuk Gembirakan Anak
1. Alat Tulis / Kelengkapan Sekolah
Ini antara pilihan yang paling selamat untuk dijadikan hadiah, tetapi ia sangat berguna dan praktikal kepada anak-anak. Daripada beg sekolah, bekas pensel, hinggalah set bekal air dan makanan, ia tentunya akan disukai oleh anak.

Malah, anak tentu akan lebih bersemangat untuk membuat kerja dan ke sekolah menggunakan kelengkapan baru ini!

Foto Kredit : newbeginningsadoptions.org
2. Set Kraf
Secara semulajadinya, anak kecil adalah sangat kreatif. Jika diberi kelengkapan kraf seperti cat air, kertas lukisan, kertas warna, glitter, gunting, gam, termasuk beberapa aksesori tambahan seperti googly-eyes, pom-pom, batang aiskrim berwarna-warni, dan sebagainya.
Semuanya ini bukan saja memberi peluang melatih anak anda menghasilkan sebuah artwork atau masterpiece, tetapi ia juga dapat membantu meningkatkan lagi daya kreativiti mereka.
Foto Kredit: tampines1.wordpress.com
3. Buku
Buku adalah hadiah yang tak pernah merugikan. Jika anak anda kurang minat membaca buku cerita, cari bahan bacaan yang berbentuk aktiviti, mewarna, dan lengkap dengan kesan khas seperti audio.
Bahan bacaan ilmiah yang direka khas untuk menarik minat anak tentunya dapat memberi ilmu bermanfaat, masa untuk bonding, dan kisah-kisah teladan dalam meluaskan imaginasi mereka!
Foto Kredit: Sean Gallup / Getty Images
4. Percutian
Tiada kanak-kanak yang tak suka pergi bercuti. Tak kiralah waktu cuti sekolah atau sekadar hujung minggu – asal sebut saja pergi pantai atau hotel, mesti masing-masing dah riuh-rendah. Kalau ada bajet lebih, boleh juga pergi mengunjungi tempat-tempat khusus yang diminati oleh anak contohnya taman air, taman tema, taman rama-rama, zoo, dan sebagainya.
Pengalaman percutian ini pastinya akan menjadi sesuatu yang terpahat dalam ingatan anak. Malah, penelitian saintifik juga menyatakan percutian keluarga adalah satu bentuk pelaburan yang baik untuk perkembangan sosial serta emosi anak. Sebagai bonus, bukan anak seorang saja yang gembira sambut hari jadi, ibu ayah pun dapat sama-sama luangkan masa, hilangkan stres, dan berseronok. Bukan selalu dapat berkumpul satu keluarga, bukan?

5. Perkakas / Peralatan Sesuai Hobi
Setiap anak tentu ada kecenderungan tersendiri – ada yang suka barangan ala doktor, meneroka bak saintis, membuat kek, bercucuk tanam, bermain muzik, dan sebagainya.
Jadi, sekali-sekala, tak salah kalau hadiahkan anak-anak dengan peralatan khas seperti set kanta pembesar dan mikroskop berkualiti bagi yang meminati sains, set alat muzik bagi yang meminati muzik, atau apa-apa yang berkaitan dengan hobi mereka. Barulah mereka dapat merasakan pengalaman menggunakan peralatan sebenar, bukan mainan saja.
Foto Kredit : divafoodies.com
6. Tabung
Untuk mengajar anak menabung, ibu ayah perlulah mendedahkan anak mereka kepada nilai wang sejak kecil lagi. Antara cara paling mudah untuk melakukannya adalah dengan memperkenalkan anak-anak dengan tabung.
Macam-macam jenis tabung ada dijual di pasaran sekarang ini. Ada yang bercorak, berbentuk karakter kartun yang digemari, atau berbunyi dan berfungsi seperti mesin ATM. Di samping itu, ia juga boleh mengajar mereka nilai belas kasihan dengan menggalakkan mereka bersedekah dan menghargai kerja keras ibu bapa.
Foto Kredit: lazada.vn
7. Haiwan Peliharaan & Kelengkapannya
Kebanyakan anak kecil memang sukakan haiwan peliharaan. Selain disebabkan kecomelannya, kajian turut mendapati bahawa haiwan peliharaan dapat membantu anak-anak kecil memupuk sifat kasih sayang, bijak menguruskan emosi serta menghilangkan stres. Anak-anak juga dapat belajar tentang tanggungjawab apabila terbiasa menjaga haiwan peliharaan mereka.
Daripada melihat anak ‘memelihara’ anak kucing atau berinteraksi dengan game di tablet dan gajet, lebih baik nampak mereka membelai dan bercakap dengan kucing! Banyak manfaatnya buat jangka masa panjang walaupun awal-awal anda terasa leceh dan ragu-ragu.
Foto Kredit: catster.com
Selitkan ‘Nilai Tersembunyi’ Dalam Setiap Pemberian
Setiap yang kita berikan kepada anak perlulah ada tujuannya, walaupun matlamat utamanya adalah untuk melihat anak gembira. Jadi, ikut kemampuan sendiri dan pilihlah sesuatu yang boleh dimanfaatkan oleh anak. Jangan lupa juga simpanan masa depan dan keperluan asas seperti pendidikan yang bakal diperlukan untuk anak yang semakin meningkat usia.
Pokok pangkalnya, kasih sayang dan masa anda adalah yang paling berharga dan mengatasi segala apa pun di dunia ini!


Selain Bunga Segar, Ini 3 Hadiah Yang Tak Sesuai Dibawa Untuk Melawat Pesakit Kanser

Pada 15 April lalu, Institut Kanser Negara telah mengeluarkan kenyataan larangan bunga segar di wad menerusi laman media sosial. Mungkin ada yang terkejut dan tak pernah tahu tentang perkara ini.
Kenapa Bunga Segar Dilarang Untuk Pesakit Kanser?
Ia adalah kerana pesakit yang menjalani kimoterapi mempunyai kurang daya tahan badan (immunocompromised). Larangan ini adalah untuk mengelakkan jangkitan daripada debunga kulat yang terdapat pada tumbuh-tumbuhan secara semulajadi.

Malah, ia bukanlah sesuatu yang baru kerana banyak negara telah menguatkuasakan larangan ini di hospital atau wad pesakit kanser. Di United Kindom contohnya, 9 daripada 10 hospital telah mempraktikkannya.

3 Lagi Hadiah Yang Kurang Sesuai Untuk Pesakit Kanser
Selain bunga segar, mungkin pelawat juga perlu lebih sensitif dan mengelakkan beberapa lagi jenis hadiah ini untuk pesakit kanser.

1. Minyak Wangi / Produk Kecantikan Kulit
Walaupun kita antara orang yang paling gembira kalau dihadiahkan dengan produk sebegini, kita harus mengambil kira keadaan pesakit kanser.
Bagi pesakit yang sedang menjalani kimoterapi terutamanya, proses tersebut mungkin akan mengubah sensitiviti kulit, deria rasa serta bau seseorang. Maka, bau yang kuat dapat memualkan atau tidak sesuai untuk digunakan pada kulit mereka.

2. Manisan
Menurut Hello Doktor, kimoterapi dan radiasi juga boleh merosakkan permukaan lidah dan menyebabkan luka mulut, membuatkan gula-gula tidak menyenangkan dan menyakitkan.
Jadi seeloknya janganlah bawa manisan kerana ia juga tidak sesuai untuk diet pesakit kanser.

3. Belon
Sekarang ni dah ramai yang buat pakej hiasan hadiah yang menggunakan belon. Sekali pandang, ianya tampak begitu menceriakan.
Namun, belon yang diperbuat daripada latex atau getah boleh menyebabkan reaksi alergi terhadap pesakit kanser yang mempunyai kulit yang sangat sensitif.
Selain itu, belon logam atau mylar tidak dibenarkan di ICU kerana ia boleh mengganggu peralatan perubatan elektronik.

Banyak Hadiah Yang Sesuai Dibawa
Dengan informasi ini, diharapkan dapat membantu kita memikirkan hadiah yang sesuai buat pesakit kanser.
Tapi kalau pesakit memang sukakan bunga, kita boleh beli bunga buatan tangan yang diperbuat daripada fabrik atau kertas. Tetap cantik juga kan?
Sebenarnya banyak lagi hadiah yang kita boleh berikan pada pesakit kanser. Contohnya barangan harian seperti tuala, beg, buku, anak patung, stokin, kad dan sebagainya.
Seeloknya pilih sesuatu yang boleh memberi semangat kepada mereka untuk meneruskan perjuangan menentang kanser.

*Sumber rujukan: Hello Doktor, The Patients’ Lounge


Hadkan Penggunaan Telefon Bimbit Anak- Ikut Cara Bill Gates Dan Steve Jobs Ini!

Zaman sekarang, teknologi itu sudah menjadi satu kemestian untuk anak-anak. Kalau tak ada gajet berteknologi tinggi ini, dianggap ketinggalan zaman pula. Boleh untuk memberikan gajet-gajet ini kepada anak-anak tetapi perlu ada masanya. Ini tidak, seawal usia 7 tahun ibu bapa sudah mula ‘membekalkan’ anak dengan telefon bimbit yang mahal. Sampai ada anak yang bergaduh sebab nak ada gajet macam kawan-kawan yang lain. Perlu ke tidak semua ini? Tahukah anda bahawa anak-anak akan mudah ‘ketagih’? Malah, jutawan terkenal dunia seperti mendiang Steve Jobs dan Bill Gates pun mula memberi gajet kepada anak-anak apabila mereka mencecah umur 14 tahun.
http://naturalsociety.com/

Nak tahu dengan lebih mendalam? Baca ini.
TELADAN DARIPADA GERGASI TEKNOLOGI
Dua tahun selepas iPad dilancarkan, pengasas Apple mendiang Steve Jobs memberitahu wartawan bahawa anak-anak beliau belum lagi menggunakan iPad. Beliau melahirkan kerisauan beliau tentang ketagihan gajet.

http://www.huffingtonpost.com/

Pengasas Microsoft, Bill Gates, menetapkan bahawa anak beliau hanya boleh memiliki telefon pintar apabila berusia 14 tahun walaupun anak beliau merungut kerana semua rakan memilikinya. Anak-anak mula merasakan ‘peer pressure’ dan mula membanding-bandingkan peraturan di rumah sendiri dan peraturan di rumah kawan ketika berusia dalam lingkungan 9 tahun.
www.facebook.com/MyParentConnect
Inilah usia mereka nampak apa yang rakan ada dan apa yang mereka tiada.
Inilah usia mereka mahu apa yang rakan ada.
Inilah usia mereka mula merasakan peraturan di rumah tidak adil.
Inilah usia mereka takut ketinggalan berbanding rakan.
SEBELUM ANAK MERAYU-RAYU…
www.kotaku.com.au
Sebelum mereka mula meminta-minta, merayu-rayu, memujuk-mujuk.
Sebelum mereka mula membanding-bandingkan.
Sebelum mereka berkata “It’s not fair”, “Kenapa kawan boleh?”, eloklah kita tetapkan bila waktunya mereka boleh memiliki telefon pintar.
Beritahu anak dari awal supaya mereka tahu. Biarlah mereka menunggu. Ini namanya ‘delayed gratification’ yang banyak faedahnya untuk perkembangan peribadi seorang manusia.
mentecondivisa.wordpress.com
Apabila sudah diberi tanpa pertimbangan yang wajar oleh ibubapa, amat sukar untuk ditarik balik jika anak-anak menyalahgunakannya.
Berapakah usia yang patut/ingin anda tetapkan untuk anak-anak memiliki telefon pintar?
Kenapa?
http://www.momentumnation.com/
Artikel ini adalah hasil penulisan dari Puan Noor Afidah Abu Bakar, Positive Parenting Educator (Parent Practice UK). Semoga perkongsian ini dapat memberi pengajaran dan panduan buat ibu bapa di luar sana.
Sumber : Parent Connect


Hafal Al-Quran Dengan Mudah Guna Aplikasi Waktu Solat Malaysia, Di Mana-Mana Pun Boleh!

Salah satu amalan paling baik yang ingin diraih oleh semua umat Islam adalah menghafal Al-Qur’an. Banyak kebaikan yang kita akan dapat jika seseorang itu menghafal Al-Quran. Bahkan, setiap baris ayat yang dibaca dan diungkapkan akan mengurniakan kita ganjaran pahala kerana ia merupakan amalan yang dituntut.
Baca juga: Jangan Ralit Bekerja Je, Aplikasi Waktu Solat Malaysia Bantu Majikan & Pekerja Bersatu Jiwa

Menghafal Al-Quran dengan mudah bertemankan aplikasi mudah!

Namun, menghafal Al-Quran bukan satu perkara yang mudah. Bahkan untuk menghafal satu muka surat pun sudah tentu memerlukan waktu yang sangat lama. Jika tidak pandai memanfaatkan masa, maka apa pun cara menghafal Al-Quran yang kita lakukan hanya berakhir menjadi keinginan sahaja. Tetapi bukan bererti menghafal Al-Quran itu menjadi sesuatu perkara yang mustahil untuk kita semua lakukan.

Tapi, di zaman moden sekarang, semuanya serba canggih. Apa sahaja yang diperlukan untuk memudahkan segala urusan rutin atau pekerjaan boleh didapati pada hari ini. Bukan sahaja peralatan yang melibatkan perkakasan rumah dan pejabat sahaja yang mengalami perubahan digitalisasi. Namun, hampir keseluruhan hidup kita dipengaruhi oleh arus pemodenan tersebut. Ia termasuklah dengan Al-Quran Digital, dengan adanya Al-Quran digital akan memudahkan kita untuk lebih kerap lagi membaca dan menghafal Al-Quran tak kira dimana pun kita berada.

Seterusnya, amalan membaca dan menghafal Al-Quran ini hendaklah diteruskan setiap hari. Kelebihan dan kemuliaan pembaca dan penghafal Al- Quran ini memang banyak. Antaranya yang pasti ialah pembaca akan mendapat ketenangan hati.
GUNA APLIKASI WAKTU SOLAT MALAYSIA , CARA PALING MUDAH HAFAL AL-QURAN

Aplikasi Waktu Solat Malaysia memberi cara paling bijak untuk menghafal al-Quran. Dengan menggunakan teknik pembelajaran dan penghafalan yang disokong oleh terjemahan pada setiap ayat, menghafal al-Quran kini menjadi lebih efektif, mudah, menyeronokkan dan boleh dilakukan bersama-sama seisi keluarga.
Marilah sama-sama menjadikan Al-Quran sebagai pedoman hidup kita sehingga ke akhir hayat kita. InshaAllah, dengan cara itu kita sentiasa berada di dalam perlindungan Allah SWT. Jangan lepaskan peluang untuk muat turun aplikasi Waktu Solat Malaysia secara PERCUMA supaya kita dapat menjadikan rutin menghafal Al-Quran lebih seronok dan mudah.


Susah Tak Nak Hafal Makna Surah Al-Fatihah? Tonton Video Ini 3 Kali, Pasti Boleh!

Malu kalau sudah dewasa, masih lagi belum dapat hafal makna Surah Al-Fatihah. Sepatutnya, semasa solat, tatkala mulut melafazkan Al-Fatihah, hati kita akan membaca maknanya. Itulah kunci rahsia solat khusyuk.
Namun masih belum terlambat. Kalau kanak-kanak 3 tahun boleh, kenapa kita tidak?.

Terima kasih hudhud media.


Haid Tak Teratur & Naik Bulu Badan Mungkin Jadi Tanda Anda Alami Sindrom Ovari Polisistik

Wanita mana yang tidak inginkan haid yang teratur supaya mereka dapat tahu tahap kesihatan rahim mereka. Tapi, bagi sesetengah wanita akan rasa stress apabila menstrual cycle ini tidak normal kerana khuatir bahawa sistem pembiakan tidak subur. Oleh itu, doktor ini kongsi tentang sindrom ovari polisistik yang sering dialami wanita.
Sindrom Ovari Polisistik ( PCOS )

PCOS adalah keadaan yang boleh menganggu kesuburan wanita, hormon dan penampilan seseorang wanita. PCOS mempunyai kesan jangka masa panjang kepada kesihatan. Dalam setiap 100 wanita 2 hingga 26 wanita akan mengalami masalah ini.
Apakah ovari polisistik ni?

Ovari polisistik adalah ovari yang lebih besar dari ovari ovari yang normal dan mempunyai 2 kali ganda folikel ( ruang kosong dala ovari yang berisi air selepas ovari menetaskan telur dalam setiap ovulasi ) Maka, dengan mempunyai ovari polisistik tak bermakna anda mengalami PCOS. Tetapi wanita yang telah didiagnos dengan PCOS mempunyai ovari polisistik.

Apakah gejala-gejala PCOS?

1.Haid menjadi tak teratur atau tiada langsung
2.Pertumbuhan bulu lebih banyak di muka dan badan ( hirsuitism )
3.Kepala botak
4.Berat badan menjadi berlebihan – berat badan naik dengan cepat dan susah nak diturunkan
5.Kulit berminyak dan senang naik jerawat
6.Sukar untuk hamil
7.Kemurungan dan masalah psikologi
Gejala ini berbeza antara satu pesakit dengan yang lain. Ada yang mengalami gejala yang sedikit, walaubagaimanapun ada yang mengalami gejala yang melampau.
Apakah sebenarnya punca PCOS?

Tidak diketahui, tapi ianya diwarisi. Jika mak, makcik atau adik beradik mempunyai PCOS, kemungkinan anda mendapat PCOS pun meningkat. Perlu diketahui gejala yang timbul akibat PCOS sebenarnya berpunca dari ketidakseimbangan hormon dalam badan.
1. Hormon testosteron ( hormon lelaki ) dihasilkan dalam kuantiti yang sedikit oleh ovari semua wanita. Wanita yang menghidap PCOS mempunyai paras hormon testosteron yang lebih tinggi dari biasa dan menyebabkan seseorang wanita itu ‘menyerupai’ lelaki
2.Insulin adalah hormon yang bertanggungjawab mengawal atur paras gula dalam darah. Bagi wanita yang menghidap PCOS, insulin dalam badan menghadapi kerintangan dan tidak dapat berfungsi seperti biasa. Hasilnya paras gula dalam darah meningkat. Untuk mengatasi masalah ini, badan secara automatik akan menghasilkan lebih banyak insulin. Insulin yang banyak ini menjadi punca kepada masalah kegemukkan, haid tak teratur, masalah kesuburan dan paras hormon lelaki ( testosteron ) yang tinggi.
Bagaimanakah PCOS dikenalpasti?

Wanita yang menghidap PCOS mempunyai gejala yang datang dan pergi, lebih-lebih lagi jika berat badan mereka bertambah dan berkurang. Keadaan ini menyukarkan doktor membuat diagnosis dan mungkin mengambil masa yang sedikit lama untuk mengenalpasti PCOS.
Walau bagaimanapun, diagnosis PCOS dikenalpasti bila anda mengalami mana-mana 2 simptom di bawah :

• Haid tak teratur, atau tiada langsung
• Pertumbuhan bulu di muka dan badan yang berlebihan atau ujian darah hormon menunjukkan paras testosteron lebih dari biasa
• Pemeriksaan ultrasound menunjukkan ovari polisistik
Apa kesan PCOS kepada kesihatan dalam jangka masa panjang ?

Kerintangan Insulin / Diabetes. Jika paras gula darah tidak berada dalam lingkungan yang normal, keadaan ini boleh menyebabkan diabetes. 1 atau 2 dari 10 wanita yang menghidap PCOS akan menghidap kencing manis juga nanti . Diabetes yang tidak dirawat akan menyebabkan kesan buruk untuk jangka masa yang panjang. Jika anda penghidap PCOS, kemungkinan anda mendapat kencing manis meningkat sekiranya :
▪Umur lebih 40 tahun
▪Sejarah keluarga mengidap kencing manis
▪Menghidap kencing manis ketika hamil
▪BMI melebihi 30
Tekanan darah tinggi

Wanita yang menghidap PCOS akan mengalami tekanan darah tinggi yang mana disebabkan oleh kerintangan insulin dan berat badan berlebihan untuk mereka yang menghidap PCOS. Tekanan darah tinggi yang tidak dirawat boleh menyebabkan sakit jantung, masalah buah pinggang dan strok.
Kanser

Jika anda didatangi haid kurang dari 3 kali setahun, dinding rahim akan jadi tebal lebih dari biasa dan boleh menyebabkan kanser rahim pada sebilangan kecil wanita. Ada banyak cara untuk melindungi dinding rahim menggunakan hormon progesterone. Doktor akan berbincang dengan anda sama ada menggunakan pil hormon selama 5 hari berturut – turut untuk 3 atau 4 bulan, mengamalkan pil perancangan keluarga atau menggunakan alat dalam rahim ( Mirena ) . Cara-cara ini bergantung kepada hasrat pesakit sama ada mahu mengandung lagi atau tidak. PCOS TIDAK meningkatkan risiko wanita mendapat kanser payu dara atau kanser ovari.
Kemurungan dan perubahan mood

Simptom PCOS boleh menyebabkan seseorang. Wanita kemurungan memikirkan perubahan yang terjadi pada diri dan berasa rendah diri
Apa yang boleh dilakukan untuk mengurangkan risiko jangka panjang ?

1. Mengamalkan gaya hidup yang sihat
Makan makanan yg seimbang, bersenam secara berkala ( 30 minit setiap sesi sekurang kurangnya 3 kali seminggu )
2. Dapatkan berat badan atau BMI yang ideal
3. Pemeriksaan doktor berkala untuk saringan kencing manis, darah tinggi, kanser Rahim atau masalah kemurungan
PCOS boleh sembuh?

PCOS tiada penawar dan tidak boleh sembuh. Rawatan perubatan yang diberikan adalah untuk mengurangkan simptom-simptom PCOS di samping mencegah komplikasi yang boleh timbul akibat PCOS. Rawatan yang sangat berkesan adalah dengan mengurangkan berat badan dan bersenam dan mengubah gaya hidup menjadi lebih sihat, bukan bergantung kepada ubat-ubatan semata-mata.
Ikhlas,
Doktor yg berkumis tapi takdak PCOS
*Pergi check up doktor ya kalau ada gejala-gejala ni. Untuk kesihatan di masa hadapan 🙂
Sumber: Muhammad Izzat


Senarai 7 Haiwan Paling Beracun Di Dunia, Dekat Malaysia Pun Ada!

Bukan mudah nak kesan haiwan itu beracun atau tidak. Hal ini kerana, terdapat banyak haiwan paling beracun dunia yang mungkin tidak semua anda tahu.
Bahkan, di Malaysia pun terdapat pemangsa beracun ini. Kalau nak tahu apa haiwan-haiwan tersebut, mari menerokainya di bawah!

Baca juga: AWAS! Ada 9 Jenis Buah Berisiko Mengancam Kesihatan, ‘Favourite’ Orang Ramai Pun Ada
HAIWAN PALING BERACUN DUNIA

1. IKAN BUNTAL

Di Malaysia, ikan ini sudah dikenali sebagai hidupan laut yang beracun. Secara tak langsung, Ikan Buntal atau Puffer Fish ini tergolong dalam haiwan paling beracun di dunia.
Racun di tubuhnya dapat menyerang kulit, hati serta ginjal manusia dalam beberapa saat. Hanya dengan racun seekor Ikan Buntal, ia boleh membunuh hingga 30 orang dewasa. Ngeri bukan?
Jadi, jangan jadi berani untuk menyentuhnya!
2. SIPUT KON

Habitatnya banyak ditemui di sekitar perairan Indo-Pasifik, yang termasuk dalam haiwan paling beracun. Siput Kon atau Cone Snail ini muncul dalam pelbagai spesis dan termasuk haiwan laut yang membunuh.
Sebilangan manusia yang disengat Siput Kon ini sering terkena racun yang cukup kuat untuk melumpuhkan serta-merta dan akhirnya membunuh mangsanya. Racun dari satu Siput Kon mempunyai potensi hipotesis membunuh sehingga 700 orang.
3. PLATIPUS

Kalau anda pernah menonton siri kartun Phineas and Ferb, pasti anda biasa melihat haiwan bernama Platipus ini.
Platipus berparuh itik adalah haiwan mamalia yang paling berbisa kepada manusia. Ia boleh ditemui jenis spesies ini di sekitar kawasan Australia.
Platipus jantan boleh menyebarkan racun dari sekitar kakinya. Malah, gigitan dari platipus pun boleh menyebabkan hilang deria rasa pada anggota badan.
4. OBOR-OBOR KOTAK

Obor-obor kotak adalah haiwan air paling berbisa di dunia. Bentuknya seperti kotak dan kelihatan indah ini boleh mengaburi manusia.
Ia juga dikenali sebagai Box Jellyfish, setiap sesungutnya mempunyai sekitar 500.000 penyuntik racun. Racun obor-obor kotak boleh menyebabkan sindrom Irukandji seperti dilaporkan Kosmo.
Di mana, sindrom tersebut membuatkan individu disengat akan memiliki lebihan hormon stres dan protein keradangan. Ini menyebabkan rasa sakit serta mual selama berhari-hari, selain tekanan darah tinggi yang boleh menyebabkan pendarahan serta kematian otak.
Malah, kebiasaannya kebanyakan individu yang mati beberapa minit selepas disengat adalah disebabkan serangan jantung.
5. KATAK RACUN EMAS

Ia juga dikenali dengan nama Golden Poison Frog (Phyllobates terribilis). Agak berbeza dengan katak yang biasa dilihat, spesis ini memiliki kulit berwarna kuning keemasan.
Katak racun emas dipercayai mengandungi racun yang cukup untuk membunuh 20,000 tikus atau 10 manusia. Ia adalah katak paling beracun di bumi kerana ia sangat toksik sehingga menyentuhnya pun boleh berbahaya.
Apa yang menariknya, katak ini mendapatkan racunnya dari makanan seperti semut dan kumbang. Bayangkan saja jika haiwan amfibia ini ada di sekeliling anda tanpa disedari.
6. HOODED PITOHUI

Ini bukanlah jenis burung yang mudah ditemui. Pitohoui adalah burung bertudung yang menyimpan racun pada kulit, bulu dan tisu organnya.
Racun tersebut adalah homobatrachotoxin. Termasuk dalam senarai haiwan paling beracun, ia dapat menyebabkan kerengsaan kulit seperti gatal-gatal dan terbakar, bersama-sama dengan kebas pada manusia saat menyentuhnya.
7. ULAR VIPER

Antara ular paling berbisa di dunia adalah Saw-scaled Viper. Dikenali juga sebagai Carpet Viper dapat ditemukan di Afrika, India, Timur Tengah, Pakistan dan Sri Lanka.
Gigitannya terkenal sangat menyakitkan dan boleh membawa maut pada manusia. Spesies ini adalah salah satu ular yang paling pantas menyerang di dunia, dan kadar kematian bagi mereka yang dipatuk adalah sangat tinggi.
Bahkan, ia pernah memegang rekod dunia untuk menyebabkan lebih banyak kematian manusia setiap tahun berbanding spesies ular lain.
KESIMPULAN
Itu sahaja 7 jenis haiwan paling beracun di dunia yang penulis telah kongsikan. Diharapkan, sekiranya para pembaca pergi melancong ke mana-mana, jauhkan diri anda andai menjumpai haiwan-haiwan tersebut.
Semoga info ini memberikan manfaat kepada semua.
Sumber: Orami


7 Langkah Check Penyata Kewangan Tabung Haji, Tak Perlu Beratur Di Kaunter!

Aplikasi THiJARI merupakan perkhidmatan digital Tabung Haji yang mula beroperasi pada 2020 dan menerusi THiJARI, pengguna boleh membuat semakan status akaun, perkhidmatan haji serta penyata kewangan secara atas talian.
Berikut merupakan 7 langkah check penyata kewangan tabung haji menggunakan aplikasi THiJARI dan anda tidak perlu beratur di kaunter dan ianya juga lebih mudah jika risau duit ‘lesap’ dek kerana scammer.

Baca juga: Cara ‘Unlinked’ Akaun Tabung Haji Dengan Maybank2U Jika Risau Duit Lesap Kerana Scammer
7 LANGKAH CHECK PENYATA KEWANGAN TABUNG HAJI, TAK PERLU BERATUR DI KAUNTER

Semenjak kes duit hilang di bank, ramai risau hilang duit simpanan di Tabung Haji. Malah ada yang minta adakan semula buku simpanan Tabung haji.

Sebenarnya kita boleh periksa sendiri maklumat wang keluar masuk dan cetak penyata kewangan simpanan Tabung Haji kita melalui THiJARI. Caranya mudah sahaja.
Cara-caranya:
1. Install aplikasi THiJARI. Log in dan masukkan password.

2. Laman utama ada ‘Selamat datang’.
3. Tekan menu di sebelah kiri atas.

4. Tekan ‘Ringkasan Akaun’.

5. Tekan nama yang mahu dicetak penyata.

6. Kemudian ada pilihan ‘Sejarah Transaksi’ di sebelah kiri, dan ‘Penyata Akaun’ di sebelah kanan.
6. Tekan ‘Penyata Akaun”.

7. Pilih nak muat turun PDF dan cetak mengikut bulan.

Selesai! Benda mudah boleh cetak sendiri kenapa perlu pergi Tabung Haji? Pendeposit TH dinasihati untuk sentiasa berhati-hati dengan panggilan atau pesanan ringkas daripada nombor tidak dikenali yang meminta maklumat peribadi seperti nombor kad pengenalan dan nombor Akaun TH.
Tabung Haji tidak pernah melantik mana-mana individu atau pihak ketiga untuk menawarkan sebarang bantuan dana bagi permohonan rayuan Musim Haji 1444H/2023M melalui panggilan atau pesanan ringkas. Rayuan Musim Haji Tahun 2023M belum dibuka.
Sekian, semoga bermanfaat.
Sumber: Facebook Azila Mohd Kasim


Amboi…Nak Kahwin 2, Tapi Hak Isteri Pertama Jangan Diabaikan, Ini Yang WAJIB Anda Tahu!

Sebut sahaja poligami pasti banyak je isunya. Sebenarnya kehidupan berpoligami ini tak salah asalkan ia mematuhi syariat agama Islam. Namun, banyak kita lihat situasi saat suami menikah  isteri kedua, yang pertama akan secara tak langsung berasa disisihkan. Penting untuk para suami tahu hak isteri pertama jika hendak berpoligami.
Paling mengecewakan apabila ada isteri pertama yang diabaikan suami selepas mereka berkahwin lain. Suami yang ingin memulakan poligami perlulah tahu tanggungjawab yang bakal mereka hadapi sebagai ketua untuk mengelakkan sebarang perselingkahan berlaku antara keluarga. Ikuti penulis mengenai hak isteri pertama, suami wajib tahu!

Baca juga: Diam-Diam Isteri Dimadukan! Kenapa Suami Suka Menipu Bila Nak Berpoligami?
5 HAK ISTERI PERTAMA DALAM PERKAHWINAN POLIGAMI
1. HAK BERMALAM

Jika isteri redha berpoligami, suami kena pastikan hak bermalam di antara rumah kedua-dua isterinya adil. Suami perlu duduk berbincang dengan isteri-isteri mengenai pembahagian malam di setiap rumah supaya dapat elakkan berlakunya ketidakadilan dalam keluarga.
Boleh juga bahagi ikut minggu ataupun hari. Yang penting, capai kata sepakat antara dua pihak sebelum membuat keputusan sebagai ketua keluarga.
2. HAK MENDAPAT NAFKAH ZAHIR
Nafkah zahir adalah nafkah asas keperluan hidup. Di dalam hukum syarak, ia merangkumi makan, minum, pakaian dan tempat tinggal. Pastikan isteri pertama mendapat nafkah zahir secukupnya dan jangan sesekali melebihkan mana-mana pihak. Keadilan adalah kunci dalam perkahwinan poligami.
Jangan pula suami membelanja lebih kepada isteri kedua hanya kerana baru menikahi mereka. Layanan yang diberikan kepada isteri kedua perlulah sentiasa sama dengan isteri pertama. Jika suami beli baju baru buat isteri kedua, berbuatlah perkara yang sama kepada isteri pertama.
3. HAK NAFKAH ANAK-ANAK

Jika anak masih kecil, hak untuk menuntut nafkah bagi pihak mereka adalah dibenarkan demi menjaga maslahah anak. Hak anak-anak adalah lebih utama daripada perbelanjaan diri sendiri. Ini kerana, anak perlu mendapatkan pendidikan, makan minum dan tempat tinggal yang baik meskipun ayah mereka berpoligami.
Jangan sesekali biarkan suami menghiraukan anak saat menikahi yang kedua. Pastikan suami anda beri layanan seperti biasa kepada mereka kerana anak perlukan ayahnya.
4. HAK MENGISYTIHARKAN HARTA SEPENCARIAN
Apabila ada tuntutan poligami di makhamah, sebaiknya isteri pertama harus pergi ke makhamah untuk mengisytiharkan apa-apa harta sebagai harta sepencarian. Ini adalah untuk mengelakkan suami memberikan mana-mana asetnya kepada isteri lain tanpa persetujuan isteri pertama.
5. HAK MENDAPAT LAYANAN MESRA

Tujuan sebuah perkahwinan adalah untuk mendapat mawaddah wa rahmah yang merupakan kebahagiaan dan rahmat dari Allah SWT. Kebahagiaan tidak tercapai jika suami berpoligami hanya memberikan duit setiap bulan buat isteri, balik ke rumah mengikut giliran namun hati masih tetap duduk di rumah isteri kedua. Seperti isteri muda, isteri pertama perlu ada hak untuk mendapat layanan seperti mereka juga!
Nak capai kebahagiaan sebuah perkahwinan poligami itu bukanlah mencabar, namun hanya memerlukan suami yang bertanggungjawab menjaga keadilan antara pihak isteri dan juga memainkan peranan yang sewajarnya sebagai ketua keluarga. Semoga bermanfaat!
Sumber: Facebook Fahmi Ramli